Ljudi šetaju između skulptura umetničke instalacije kosovskog vajara Erola Muratija pod nazivom "Pronađi me" postavljenim na glavnom trgu u Prištini, Kosovo, 9. novembra 2021.\nOvo su oni - nestali sa Kosova\n"Takmiče se. Kažu imali smo satelitske snimke, nisu pronađeni (posmrtni ostataci). To znači da se odlaže proces za još pet godina, pretraživanja u tom rudniku", kaže on.\nIstog dana komisija Vlade Kosova za nestale saopštila da, iako je od predstavnika srpskih institucija neprestano tražila da podele svaku informaciju iz njihove arhive, uključujući i za lokaciju Štavalj, "to se nije desilo".\nVeljko Odalović uverava da je Priština ta koja sada treba a izbegava da sazove naredni sastanak radnih grupa za nestala lica, koji je prema njegovoj oceni, "hitno potreban".\nU toku pretraga potencijalne masovne grobnice u Srbiji\n"Ono što se pokazuje u poslednje vreme je da se neke lokacije pretražuju na osnovu podataka koje daju svedoci a da nema podataka koji bi te podatke svedoka podržali vojno politički podaci, saznanja o tome da li su na toj lokaciji skrivana tela", navodi ona.\nNataša Kandić, iz Fonda za humanitarno pravo, poziva nadležne u Srbiji i na Kosovu na međusobnu razmenu inforamcija kako bi se ubrzao proces potrage za nestalima. (fotograija iz 2018)\n"Isto tako kada je reč o Kosovu, sasvim sam sigurna da nije moglo biti skrivanja tela posmrtnih ostatka a da to ne znaju komandanti bivše Oslobodilačke vojske Kosova (OVK)", dodaje.


PUTINOVA VIZIJA "Rusija okrenuta budućnosti"\nRuski predsednik Vladimir Putin predstavio je danas svoju viziju modernizacije Rusije na kongresu partije Jedinstvena Rusija koja je podržala njegovu kandidaturu na predsedničkim izborima naredne godine.\n- Rusija je zemlja sa istorijom od 1.000 godina, ali ne smemo da je tretiramo kao našu baku, da joj dajemo tablete protiv bolova. Moramo da učinimo Rusiju mladom, okrenutom ka budućnosti - rekao je Putin u govoru koji je prenosila televizija, prenosi AP.\nOn je poručio da je Rusija spremna da sarađuje sa svima, ali ne na štetu svojih interesa.\n- Rusija je sremna da radi sa svim zemljama i na Istoku i na Zapadu na osnovu poverenja i jednakosti, ali neće žrtvovati bezbednost svojih građana ili nacionalne interese - rekao je Putin.\nOn je poručio da će Rusija nastaviti da vodi otvorenu i iskrenu spoljnu politiku i zajedno sa partnerima jačati Evroazijsku ekonomsku uniju, promovisati inicijativu nove šire integracije koja vodi Evroazijskom partnerstvu, prenosi TAS S.\n- Mi nikad nismo težili konfrontaciji sa bilo kim - naglasio je Putin.\nJedinstvena Rusija usvojila deklaraciju kojom podržava kandidaturu Putina koji je odlučio da na izbore 18. marta 2018. godine izađe kao nezavistan kandidat.


Dodeljene nagrade najboljim proizvođačima meda u regionu - AgroSmart\nDodela nagrada u okviru 3. senzorske ocene meda održana je danas na Naučnom institutu za prehrambene tehnologije u Novom Sadu (FINS). Skup je organizovao Inovativni klaster „Panonska pčela“ iz Novog Sada, a uzorke meda, kojih je bilo 99, analizirali su i ocenili stručnjaci FINS-a.\nSvi predati uzorci, a bilo ih je iz Srbije, Crne, Gore, Bosne i Hercegovine, Makedonije i Hrvatske, zadovoljili su potrebne kriterijume kvaliteta i generalna ocena je da je sav takmičarski med bio veoma kvalitetan.\n– Počastvovani smo što smo suorganizatori jedne ovakve manifestacije i što su naši stručnjaci imali priliku da ocene med iz čitavog regiona. Naš institut ima laboratoriju sa više od 200 akreditovanih metoda kojima kontrolišemo prometnu, tehnološku i zdravstvenu bezbednost hrane. Konkretno, kada je u pitanju med, uradili smo analizu kvaliteta i nastojali da unapredimo njegovu senzornu ocenu. Sav ocenjeni med je odličnog kvaliteta, a pristigli su najrazličitiji uzorci, kaže dr Marija Bodroža Solarov, direktor FINS-a.\nHadži Zoran Jovanović, predsednik Upravnog odbora Klastera „Panonska pčela“, ocenio je da je senzorska ocena meda najmasovnije dešavanje ovakvog tipa u regionu.\n– Interesantno je da je skoro polovina pristiglih uzoraka sa Kosova. S kosovskim pčelarima imali smo priliku da posetimo Zadružni savez Vojvodine, gde su pčelari dobili smernice kako da naprave zadrugu i unaprede svoj položaj. Ohrabruje to što, iako je ova godina bila loša za pčelare, sav ocenjeni med ima izuzetan kvalitet, rekao je Jovanović.\nNagrade pčelarima su dodeljene po kategorijama, u zavisnosti od vrste meda. Najviše je bilo mešanog, zatim bagremovog, lipovog, šumskog, a komisija je ocenila i uzorke sakupljene na uljanoj repici, anisu, žalfiji…


Ekskluzivno: Mašine iz Beograda koje su brojale glasove u Americi /foto, video/ - Sputnjik Srbija\n00:19 03 Mart 2021\n© Foto : skrinšot/sitiekspres\n21:26 13.11.2020 (osveženo 17:00 15.11.2020) Preuzmite kraći link\nNa slikama se vide mašine za brojanje glasova kompanije „Dominion“ na kojima piše naziv firme, a postavio ih je na sajt za izdavanje nekretnina „City expert“ vlasnik koji im je izdavao prostorije.\nKako saznajemo, kanadska kompanija „Dominion“, koja proizvodi mašine za brojanje glasova, proletos je iz ovog prostora preselila svoju kancelariju u Srbiji u druge prostorije, koje su takođe u Beogradu.\nKanadska kompanija koristila je ove prostorije do proletos, a sada su ponuđene za izdavanje\nPrema tvrdnjama pojedinih američkih novinara koji izveštavaju iz Bele kuće, upravo je u Beogradu nastao softver korišćen na poslednjim američkim predsedničkim izborima.\nPrema izvorima američkih medija, na prethodnim izborima 2016. godine oko 70 miliona glasača koristilo je ove mašine, a Džordžija ih je uvela prošle godine.\nPravni tim Donalda Trampa tvrdi da su na poslednjim izborima korišćene u najmanje 28 država SAD.


DAČIĆ POBESNEO: Britanci, ne možete to da nam radite! | Afera\nDAČIĆ POBESNEO: Britanci, ne možete to da nam radite!\nŠef diplomatije Ivica Dačić skrenuo je pažnju zvaničnom Londonu da Srbija neće gledati blagonaklono ako Velika Britanija, u avgustu, kada bude predsedavala Savetu bezbednosti UN na dnevni red bude stavila pitanje proređivanja ili ukidanja javnih sednica o stanju na Kosovu i Metohiji.\nPrema informacijama „Novosti“, Dačić je ovaj jasan stav Beograda preneo britanskom ambasadoru u Srbiji Denisu Kifu, kao i diplomatskim predstavnicima Ujedinjenog Kraljevstva na Ist Riveru.\nNaša strana rezonuje da je pozicija Britanije prema sednicama oko KiM nedopustiva, tim pre što će oni u julu biti domaćin Samita Evropska unija – Zapadni Balkan gde će se opet založiti za stabilnost regiona koji upravo oni najavljenim diplomatskim akcijama – ugrožavaju, pišu „Novosti“.\nIzveštaji su, prema rezoluciji SB 1244 obavezni, mada se u njoj ne precizira koliko često treba da se podnose, već stoji da to treba da bude „u odgovarajućim vremenskim intervalima“.\n← Crnogorski tužilac: Planirano nasilno rušenje Vučića!\nHOROR U BATAJNIČKOJ ŠKOLI, RODITELJI U ŠOKU: Terali đake da gledaju abortus i iskasapljene fetuse?! →\nSPO: Slobodan Milošević je masovni ubica!\nТрамп удара на Гејтса кога многи Американци виде као профитера од вируса


OVO JE NAJPOTRESNIJA FOTOGRAFIJA SNIMLJENA DANAS NA DŽENAZI U CAZINU | Hayat.ba\nOVO JE NAJPOTRESNIJA FOTOGRAFIJA SNIMLJENA DANAS NA DŽENAZI U CAZINU\nStotine ljudi pristiglo je danas u cazinsko naselje Ćoralići, gdje je klanjana dženaza Tariku Pandžiću (19), Arminu Čajiću (20) i Tariku Muhamedagiću (19), koji su poginuli u stravičnoj saobraćajnoj nesreći u naselju Šepići.\nPandžić i Čajić su ukopani na džematskom mezarju Horozovići, dok je Muhamedagić ukopan u Gornjim Ćoralićima.\nInače, na društvenim mrežama kruži potresna fotografija, vjerovatno članova porodice nastradalih mladića, kako se tješe, dok pokopavaju svoje najmilije.\nPodsjećamo, mladići su stradali kada su se u utorak navečer automobilom ‘fiat punto’ direktno sudarili sa kamionom-grtalicom, koja je čistila snijeg.\nPandžić i Čajić poginuli su na mjestu nesreće, dok je Muhamedagić preminuo kasnije u Kantonalnoj bolnici u Bihaću.\nTUGA U CAZINU: NA DŽENAZU NASTRADALIM MLADIĆIMA PRISTIGLE RIJEKE LJUDI


Kuba Amerika sankcije\nKuba: Američke sankcije su u funkciji unutrašnjih političkih ciljeva\nKuba smatra da su nove američke sankcije rukovodstvu njenih organa reda u funkciji dalje blokade ostrva i unutrašnjih političkih ciljeva Vašingtona. 31.07.2021, Sputnik Srbija\nPrema njegovim rečima, nedavna diskusija američkog predsednika Džozefa Bajdena sa Kubancima koji žive u SAD protiv Havane isključivo je vezana za domaće političke ciljeve u američkoj državi Florida. On je poručio i da je sastanak Bajdena sa kubanskim izbeglicama farsa kojom se opravdava promena politike protiv Kube, kao i da je američka vlada zainteresovana samo za izbornu mašineriju na Floridi i zanemaruje tvrdnje kubanskog naroda, preneo je Tanjug.\n© REUTERS / Enrique De La OsaZastave Kube i Amerike\n"Odlučno odbacujem uključivanje Revolucionarne nacionalne policije i njena dva vodeća zvaničnika na lažne američke liste. Ove proizvoljne mere koriste se pored dezinformacija i agresije kako bi se opravdala nehumana blokada Kube", napisao je kubanski ministar inostranih poslova Bruno Rodrigez Parilja na Tviteru.\nPrema njegovim rečima, nedavna diskusija američkog predsednika Džozefa Bajdena sa Kubancima koji žive u SAD protiv Havane isključivo je vezana za domaće političke ciljeve u američkoj državi Florida.\nOn je poručio i da je sastanak Bajdena sa kubanskim izbeglicama farsa kojom se opravdava promena politike protiv Kube, kao i da je američka vlada zainteresovana samo za izbornu mašineriju na Floridi i zanemaruje tvrdnje kubanskog naroda, preneo je Tanjug.


Džonatan Kovačević, Kanađanin porijeklom iz Nikšića, draftovan u najjačoj hokejaškoj ligi svijeta\nProšle sezone na 36 utakmica u NCAA koledž ligi postigao je tri gola i 16 asistencija. To je sjajan skor za defanzivca, koji je stekao reputaciju da je izuzetan igrač u kontranapadu. Ističe se da je izuzetan u trku u oba pravca, u trku sa pakom takođe, što je atipično za njegovu visinu i kada su defanzivci u pitanju, a da je izuzetno odgovoran i precizan u defanzivnim zadacima, protiv mnogo iskusnijih rivala\nDžonatan Kovačević (19), kanadski tinejdžer porijeklom iz Nikšića, draftovan je od Vinipeg Džetsa u NHL ligi hokeja na ledu!\nJedan od najvećih kanadskih talenata jednog od najpopularnijih profesionalnih sportova u Americi je izabran kao 74. pik, što je izuzetno za tako mladog igrača. Prethodno je ovaj izuzetni defanzivac stekao odličnu reputaciju na Merimek koledžu, piše Portal Analitika.\nKovačević, mladić visok 191 santimetar, rođen je u gradu Grimzbiju u kanadskoj državi Ontario. Njegov otac Novica je doseljenik u Kanadu iz Crne Gore, iz Nikšića. Prošle sezone na 36 utakmica u NCAA koledž ligi postigao je tri gola i 16 asistencija.\nTo je sjajan skor za defanzivca, koji je stekao reputaciju da je izuzetan igrač u kontranapadu. Ističe se da je izuzetan u trku u oba pravca, u trku sa pakom takođe, što je atipično za njegovu visinu i kada su defanzivci u pitanju, a da je izuzetno odgovoran i precizan u defanzivnim zadacima, protiv mnogo iskusnijih rivala.\n“Treba dodatno fizički da ojačam, kako bih bio spreman za NHL svijet. Sve to je stvar razvoja, ali vjerujem da ću jednog dana biti spreman za uspješnu NHL karijeru i tako ostvariti san”, rekao je Kovačević za kanadske medije.\nVijest o njegovom angažmanu u NHL je odjeknula u Kanadi, jer nije uobičajeno da tako mladi igrači, pogotovo defanzivci, dobiju šansu na draftu.\nKlub iz Vinipega, jednog od najvećih kanadskih gradova, najvjerovatnije će se odlučiti da mu već na jesen pruži šansu. Vinipeg je jedan od najmlađih timova u NHL, od 2011. je u tom gradu kada se preselio iz Atlante, a u prethodnih pet godina jednom se plasirao u plejof. Prošle sezone imao je učinak od 40 pobjeda i 35 poraza.


Elektrovojvodina ostvarila profit od 527 miliona dinara | Autonomija\nElektrovojvodina ostvarila profit od 527 miliona dinara\nTokom prošle godine u potpunosti realizovan plan investicija od preko 27 miliona evra\nKompanija Elektrovojvodina ostvarila je u prošloj godini profit od 527 miliona dinara, iako je godinu započela sa minusom od 1,2 milijarde dinara, izjavio je danas direktor Elektrovojvodine Tihomir Simić.\nSimić je na konferenciji za novinare rekao je tokom prošle godine u potpunosti realizovan plan investicija od preko 27 miliona evra, odnosno plan održavanja elektroenergetskih objekata u Vojvodini u visini od 12 miliona evra.\n“Elektrovojvodina je dokazala da je jedan od najvećih kontinuiranih investitora u Pokrajini, jer smo prošle godine samostalno ili u saradnji sa lokalnim samoupravama ukupno realizovali 39 miliona evra investicija”, rekao je Simić.\nOn je najavio da će kompanija nastaviti sa investicijama i tokom 2012. godine, a ona će se ogledati u završetku nekoliko velikih projekata čija vrednost iznosi oko 40 miliona evra.\n“Plan Elektroprivrede Srbije jeda Elektrovojvodina kao njeno zavisno preduzeće ove godine posluje sa gubitkom od oko 800 miliona dinara, ali mi ne želimo da poslujemo negativno i sigurno ćemo i ovu godinu završiti u plusu”, rekao je Simić.\nOn je rekao da je Elektrovojvodina u prošloj godini ostvarila ukupan promet od 50 milijardi dinara, što je znatno više nego 2010, a ukupan procenat naplate u tom periodu bio je 97,5 odsto.\nNaplata dugova u prošloj godini porasla je za 720 miliona dinara, a gubici su sa 13,5 odsto u 2010. smanjeni na 12,23 odsto u prošloj godini, što je povećalo prihode preduzeća za oko 630 miliona dinara.\n“Konstantno se borimo protiv krađe električne energije i zloupotrebe sistema, zbog čega smo uputili oko 20 različitih predstavki institucijama, kako bismo suzbili krađu i sprečili stvari poput nedavne tragedije u novosadskoj diskoteci Kontrast”, rekao je Simić.\nPrema njegovim rečima, Elektrovojvodina je prošle godine zbog krađe struje i neovlašćene potrošnje izgubila oko 1,5 milijardi dinara, od čega je šteta samo na području Elektrodistribucije Novi Sad iznosila oko 970 miliona.\nTihomir Simić je na kraju današnje konferencije za novinare potpisao ugovor o poslovnoj saradnji sa direktorom Javnog preduzeća “Nacionalni park Fruška gora” Dobrivojem Antonićem.


Lajčak u Beogradu | Starmo\nNaslovnica Region Lajčak u Beogradu\nBeograd — Specijalni predstavnik Evropske unije (EU) za dijalog Beograda i Prištine Miroslav Lajčak boravi danas i sutra u Beogradu radi razgovora o primjeni sporazuma postignutih u procesu dijaloga i napretku u pregovorima o sveobuhvatnoj normalizaciji odnosa.\nLajčak će u Beogradu razgovarati sa predsjednikom Srbije Aleksandrom Vučićem, međunarodnim izaslanicima u Srbiji, kao i sa predstavnicima poslovne zajednice i civilnog društva, saopšteno je iz Delegacije EU u Srbiji, prenosi Radio Slobodna Evropa.\nIz kabineta predsjednika Srbije potvrđeno je da će se Vučić sastati sa Lajčakom u 14 sati u predsjedništvu.\nSpecijalni izaslanik boravio je prošle sedmice u trodnevnoj posjeti Kosovu tokom koje je, kako je rekao imao “dobre susrete” sa liderima Srpske liste, Demokratske partije Kosova, Demokratske lige Kosova i Alijanse za budućnost Kosova.\nTokom sastanaka sa premijerom Kosova Albinom Kurtijem i njegovim zamjenikom Besnikom Bislimijem razgovaralo se o novom datumu sastanka u Briselu, koji se, prema Lajčaku ne može objaviti prije prethodnih razgovora u Beogradu.\nLajčak je na Kosovu istakao da je važno da su obje strane uključene u proces i da se on nastavlja.


Poslanici i predsednik Sobranja Talat Džaferi, fotoarhiv\nMakedonski parlament Sobranje, nakon jednodnevne pauze, nastavlja sednicu na čijem je dnevnom redu Predlog o pristupanju ka izmenama Ustava Republike Makedonije sa smernicama o njegovoj izmeni i dopuni podnesen od strane Vlade.\nU dosadašnjoj debati poslanici vladajućih partija su isticali da predlog treba biti prihvaćen da bi se otvorila vrata Evropske unije (EU) i NATO-a za Makedoniju, dok su za opoziciju neprihvatljivi predlog vlade i Dogovor iz Prespe iz kog proizilaze ustavne promene.\nPoslanici VMRO DPMNE nisu prisustvovali diskusiji i su najavili da će glasati protiv ustavnih izmena.\nPoslanica Sonja Mirakovska iz vladajuće koalicije pre današnjeg nastavka sednice je rekla da će predsednik Sobranja Talat Džaferi odlučiti da li će glasanje o predlogu Vlade biti danas ili nekog drugog dana.\nOna je rekla da vlast očekuje da će biti dvotrećinske većine u Sobranju, neophodne da bi predlog prošao.\nNa pitanje da li dolazak visokog američkog diplomata Metjua Palmera, najavljenog za ponedeljak, znači da se rade poslednji pokušaji o obezbeđivanju dvotrećinske većine, Mirakovska je odgovorila da to ne smatra pritiskom.\n"Cela međunarodna demokratska zajednica je praktično tu da nam pomogne da prevaziđemo razlike i da odradimo nešto što trebamo napraviti kao Sobranje zajedno. Uopšte ne smatram da njegov dolazak znači pritisak", ocenila je poslanica Sonja Mirakovska.\nPred početak sednice, vladajući Socijaldemokratski savez je u saopštenju ponovo pozvao poslanike VMRO DPMNE da naprave poslednji korak i da zaokruže Dogovor iz Prespe usvajanjem ustavnih izmena koje jačaju makedonski identitet i otvaraju put ka članstvu u NATO-u i početak pregovora sa EU.\nI premijer Zoran Zaev je na svom Fejsbuk profilu pozvao poslanike da donesu ispravnu odluku i da kažu "da" mogućnosti koja je pred njima.\nPrema Poslovniku za rad Sobranja, postupak za promenu Ustava bi išao u tri faze. U prvoj bi parlament sa dvotrećinskom većinom trebao doneti odluku o pristupanju ka promeni Ustava. U drugoj se trebaju utvrditi nacrt-amandmani i za to je potrebna prosta većina ili 61 glas od ukupno 120 poslanika. Treća faza je usvajanje amandmana za šta je neophodna dvotrećinska većina ili podrška od najmanje 80 poslanika.\nUkoliko predlog o ustavnim izmenama ne bude usvojen u Sobranju, onda bi se moglo očekivati raspisivanje prevremenih parlamentarnih izbora.


Kako sprečiti napade migranata i koliko su zaista česti - Sputnjik Srbija\n12:55 29 Novembar 2020\nKako sprečiti napade migranata i koliko su zaista česti\n21:05 19.10.2020 (osveženo 18:04 20.10.2020) Preuzmite kraći link\nProteklih dana dogodile su se dve nemile situacije u kojima su migranti napali devojku i mladića, što je ponovo uzburkalo javnost. Eksperti smatraju da su takvi slučajevi samo kap u moru sličnih, koji ni nemaju veze s migrantima i ističu da je za njihovo sprečavanje potrebna bolja edukacija mladih.\nČetiri migranta napala su devetnaestogodišnju devojku 16. oktobra na stepeništu Brankovog mosta u Beogradu i tom prilikom je udarali po glavi i telu. Samo veče pre toga migrant je u prestonici izbo mladića nožem. Oba slučaja se trenutno rasvetljavaju.\nEdukacijom protiv napada migranata\nProfesor Fakulteta bezbednosti u Beogradu Goran Mandić ne opravdava to što se desilo, ali smatra da postoji mnogo sličnih situacija koje nemaju veze s migrantima, a ne dobijaju pažnju javnosti.\n„Ima mnogo sličnih situacija koje nemaju veze s migrantima“\n„Naravno da vest prodaje novine ili program, ali suština je da se ovo dešavalo, dešava se i dešavaće se. Mislim da nije u pitanju ništa intenzivno, tako da bi pre trebalo razmišljati o tome kako se zaštititi, jer je evidentno da naša svakidašnjica postaje sve gora i gora kada govorimo o ličnoj bezbednosti i ugroženosti“, predočio je Mandić.\nStavljajući akcenat na zaštitu, on je istakao da je jedan od glavnih problema to što mlade tokom školovanja ne uče kako da spreče da do takvih situacija dođe i kako da odreaguju ako se dogode. Zbog toga smatra da je prvi korak koji treba napraviti, kako bi se sprečili nemili događaji, edukacija mladih o tome.\n„Evidentno je da su žrtve napada uglavnom osobe mlađe starosne strukture. Šta uraditi na putu od kuće do škole, kada se izlazi uveče, kada se ide na javni skup, utakmicu, kako se ponašati u gradskom saobraćaju? Mnogo takvih pitanja ima na koja mladi jednostavno imaju više iskustveni nego naučeni način reagovanja kao odgovor“, napominje Mandić.\nIzvršni direktor Grupe 484, koja pomaže migrantima, Vladimir Petronijević ocenio je da su svi incidenti tog tipa nesrećni slučajevi i da predstavljaju bezbednosni rizik, ali i da tačne okolnosti pod kojima su se dogodili, treba da utvrde nadležni organi.\nOn je naglasio da migranti i izbeglice nemaju imunitet od krivičnog gonjenja i da događaji kao ti uvek zahtevaju brzu reakciju države, bilo da je žrtva državljanin naše zemlje, a počinilac migrant ili obratno.\n„Događaji kao ovi uvek zahtevaju brzu reakciju države, bilo da je žrtva državljanin naše zemlje, a počinilac migrant ili obratno“\n„Svakako da kod nas i u Evropi posebnu medijsku pažnju uvek izazivaju one situacije u kojima se pojavljuju migranti, pre svega kao učesnici. Postoji tendencija da se to uvek naglašava, dok se u sličnim situacijama, kada su počinioci domaći državljani, ne daje tolika medijska pažnja. U svakom slučaju, uvek je vrlo važno da dobijemo pravosudni ishod“, istakao je Petronijević.\nOn tvrdi da se u ranijim slučajevima pred nadležnim organima često utvrdilo suprotno od onoga što su navodili mediji i smatra da uvek treba sačekati ishode pravosudnih procesa pre donošenja zaključaka.\n„Ono što mi znamo iz ranijih statističkih izveštaja MUP-a i odgovora na poslanička pitanja u Skupštini, jeste da su migranti tokom 2018. godine počinili manje od jedan odsto od ukupnog broja krivičnih dela“, napomenuo je Petronijević.\nZatvor ili deportacija\nMandić je potvrdio da svi strani državljani, osim onih sa diplomatskim imunitetom, za krivična dela počinjena u Srbiji odgovaraju pred našim zakonom.\n„Za lakša dela, koja možda i ne spadaju u krivična već prekršajna, verovatno se određuje mera deportacije“, kaže Mandić.\nPodsetimo, ruta preko Srbije je jedna od najkorišćenijih u migracijama. Za vreme migrantske krize 2015. i 2016. godine kroz našu zemlju je prošlo oko 700 hiljada izbeglica, pretežno sa Bliskog istoka. Srbija je i dalje tranzitna zemlja, što će najverovatnije ostati i narednih godina.\nMigranti napali devojku u Beogradu, Tužilaštvo naložilo istragu\nKljučna dilema pred Srbijom: Dom ili usputna stanica za milione migranata\nSrbija, napad, migranti


Američke tehnološke firme vrijede više od cijelog evropskog tržišta kapitala Američki tehnološki sektor sada je vrijedniji od cijelog evropskog tržišta dionica, prema podacima Globalnog istraživanja Bank of America.\n30. 08. 2020. u 19:15 Face.ba\nDominacija veliki američkih tehnoloških kompanija posljednjih godina je dovela sektor do još jedne prekretnice. Naime, američki tehnološki sektor sada je vrijedniji od cijelog evropskog tržišta dionica, prema podacima Globalnog istraživanja Bank of America.\nOvo je prvi put da tržišna kapitalizacija američkog tehnološkog sektora, s 9,1 biliona dolara, premašuje cijelo evropsko tržište, koje uključuje i Ujedinjeno Kraljevstvo i Švicarsku a koje sada vrijedi 8,9 biliona američkih dolara.\nPoređenja radi, Evropa je 2007. godine bila četiri puta veća od dionica američkih tehnoloških kompanija\nAmeričko tržište je sve više koncentrisano na dionice velikih tehnoloških kompanija, što zabrinjava neke tržišne stratege.\nPet najvećih tehnoloških firmi – Apple, Microsoft, Alphabet (Google), Amazon i Facebook – činilo je 17,5 posto indeksa S&P 500 u januaru, a tokom pandemije koronavirusa taj broj povećan je na znatno iznad 20 posto.\nNajvrednija kompanija je Apple koja vrijedi više od 2 biliona dolara.


U Jakovljevu vlast u rukama Pokreta za bolju Boška Stančića\nAutor: Milica Ivanović\t10.01.2018 05:09 pm\nPosle tri neuspela pokušaja, u vlasotinačkom selu Jakovljevu juče su na zboru izabrani predstavnici Saveta te mesne zajednice, koji se, iako nije bilo stranačkih lista, predstavljaju kao članovi stranaka.\nPrema dostpnim informacijama, od 5 članova, 4 su iz stranke Pokret za bolju Srbiju, čiji je predsednik u Vlasotincu Boško Stančić, inače zamenik predsednika opštine, a jedan je član se predstavlja kao član SNS.\nPredsednik Skupštine opštine je, inače, po funkciji zadužen da raspiše izbore u mesnim zajednicama, odnosno da sazove zbor u onim mesnim zajednicama koje imaju ispod 500 upisanih birača. Predsednik SO Vlasotince Bratislav Petrović je, u tri navrata, zakazivao zbor u MZ Jakovljevo, ali nije bilo kvoruma. Četvrti put je bilo uspešno i izabran je predsednik mesne zajednice.\nU izjavi za Jugmediu Petrović objašnjava da nije bilo kandidovanja stranačkih listi, već da su građani glasali za predstavnike građana, pojedince.\n„Nakon toga stranke su počele da licitiraju sa tim ko je čiji predstavnik, ali ni jedna stranka nije zvanično imala svog kandidata. Za samu mesnu zajednicu je bilo vrlo važno da napokon izabere predstavnike kako bi mogla da ostvaruje svoja prava, podnosi zahteve i koristi sredstva koja su joj namenjena“, ističe Petrović.\nPodsećanja radai, u mesnim zajednicama sa više od 500 birača, a njih je u vlasotinačkoj opštini 9 od 50, izbori su održani 30.oktobra 2016.godine.\n„Zborovi ne moraju da budu zakazani istog dana kada i izbori i oni su održavani pre ili posle tog datuma, ali u Jakovljevu je kvoruma bilo tek u četvrtom pokušaju“, naglašava predsednik SO Vlasotince.


► Rama: Mali Šengen treba da obuhvati sve zemlje Zapadnog Balkana\n"Danas smo imali sastanak usklađivanja uoči novog susreta, 21. decembra u Draču, gde će biti i budući šef evropske diplomatije Žozep Borel. Želim da u Draču vidimo i Crnu Goru i BiH koji će zatražiti da uđu u ceo ovaj proces. Na sastanak u Draču biće pozvani svi, jer smatram da je neophodno i prisustvo Kosova za istim stolom", kazao je Rama.\nOn je naveo da je Kosovo prethodnih godina učestvovalo u saradnji zemalja Zapadnog Balkana u okviru Berlinskog procesa, iako ga Srbija i BiH nisu priznale, i ocenio da Priština greši što odbija da bude deo inicijative Srbije, Severne Makedonije i Albanije na uspostavljanju "malog Šengena".\n"Srbija treba da prizna Kosovo, ali nerešenost tog pitanja nije opravdanje da Kosovo ne učestvuje (u ovoj inicijativi)", naveo je albanski premijer.\nOn je rekao da otvaranje granica među zemljama Zapadnog Balkana nije "mali Šengen" i da mu ne odgovara takva definicija i dodao da zbog barijera koje sprečavaju slobodno kretanje, region gubi milijarde evra.\n"Region gubi taj novac zbog barikada za koje mislim da konačno treba da se odstrane. Zašto bi se poljoprivredni proizvodi kvarili na našoj granici sa Severnom Makedonijom, Srbijom, BiH, a nažalost kvare se i na granici sa Kosovom", kazao je Rama.\n"Vidim da neki na Fejsbuku govore da ovo što se dogovaramo danas nije dobro, ali ti ljudi greše. Dobro je da budemo zajedno, za istim stolom, da ne prihvatamo stvari koje nam smetaju. Kvalitet života ne zavisi od toga koliko se mi slažemo, već od toga kako se dogovaramo. Jedan od načina je da nikada ne budemo u procesima koji vuku nazad, već da imamo proces u kojem su svi dobitnici", kazao je Rama.


Više od 700 predstavnika vlasti u Bugarskoj nije precizno prijavilo imovinu - 17.05.2019, Sputnik Srbija\nKomisija za borbu protiv korupcije i oduzimanje nezakonito stečene imovine utvrdila je da postoje nepodudarnosti u prijavama o imovini kod 738 predstavnika... 17.05.2019, Sputnik Srbija\n© Fotolia / V.P.Novac\nU imovinskim kartama predstavnika vlasti koje je komisija proverila nije bilo informacija o bankovnim računima u inostranstvu i prihodima od radnog odnosa, kao ni o učešću u upravnim odborima firmi.\nZašto „Severni tok 2“ — može, a „Južni“ — ne može\n16 Maj 2019, 22:30\nNakon saopštenja antikorupcijske komisije najveći broj predstavnika vlasti podnelo je nove, precizne iskaze o imovini, a stotinak ljudi je odbilo da to učini. Trideset petoro njih je saopštilo da ne želi da objavi informacije o osobama s kojima žive u neregistrovanom braku.\nBugarski mediji su ranije saopštili da ministar odbrane Kasimir Karakačanov u svojoj deklaraciji nije naveo deo imovine čija je ukupna površina veća od 100 kvadratnih metara. Bivši ministar poljoprivrede Rumen Porožanov takođe nije prijavio imovinu žene s kojom živi.\nOve sedmice glavni tužilac Bugarske Sotir Cacarov naredio je da se provere svi računi i sve nekretnine činovnika. Provera je bila inicirana nakon poziva predsednika države Rumena Radeva da se pokrene borba protiv korupcije među predstavnicima vlasti.\nPremijer Bugarske Bojko Borisov je naveo da se sve neophodne provere obavljaju i bez naloga predsednika.


Beograd: Počeo 15. Kongres stomatologa Srbije\nBeta 17. novembra 2016. 22:30\nKongres stomatologa Srbije, na kome učestvuju i predstavnici vodećih centara u SAD, Nemačkoj, Velikoj Britaniji, Izraelu, Turskoj, Grčkoj i Italiji, kao i iz zemalja u okruženju, večeras je otvoren u beogradskom Centru „Sava“.\nNa 15. kongresu učestvuje više od 1.100 učesnika, što je najviše do sada, i to pre svega stomatologa, ali i lekara, medicinskih sestara-tehničara, zdravstvenih tehničara, zubnih tehničara i stomatoloških sestara.\nKako navode organizatori, u naredna dva dana, kongres i prateće radionice i kursevi, kao i postkongresni simpozijum obuhvatiće sve najvažnije teme iz stomatološke nauke i prakse pod zajedničkim naslovom „Savremena stremljenja u stomatologiji“.\nUčesnike 15. kongresa pozdravio je ministar zdravlja Zlatibor Lončar, istakavši da su stomatolozi sastavni deo zdravstvenog sistema Srbije.\nLončar je izrazio uverenje i da je održavanje kongresa „način da se obeleži neki novi početak u odnosu Ministarstva zdravlja prema stomatolozima“, saopštili su organizatori.\n„Stomatolozi su sastavni deo našeg zdravstvenog sistema na koji ozbiljno računamo kao podrška i oslonac u svemu onome što radimo da ovaj sistem unapredimo i učinimo ga bržim, kvalitetnijim i efikasnijim“, rekao je ministar.\nU ime organizatora, Stomatološke komore Srbije, direktor te komore Vitomir Konstantinović je izrazio zadovljstvo što su kolege prepoznale značaj kontinuirane medicinska edukacije.\nPredavanja će održati 38 eminentnih predavača, od kojih 18 dolazi iz vodećih centara u SAD, Nemačkoj, Velikoj Britaniji, Izraelu, Turskoj, Grčkoj, Italiji, kao i iz zemalja u okruženju.\nGosti kongresa su rukovodstva stomatoloških komora iz regiona koje će formalizovati saradnju na sastanku u subotu, 19. novembra.\nKongres se održava pod pokroviteljstvom Ministarstva zdravlja Srbije.


Merkel: Države na krizu ne bi trebalo da odgovore renacionalizmom i protekcionizmom - Svet - Dnevni list Danas\nPočetna » Svet » Merkel: Države na krizu ne bi trebalo da odgovore renacionalizmom i protekcionizmom\nZbog krize prouzrokovane pandemijom korona virusa države ne bi trebalo da pribegnu renacionalizmu i protekcionizmu kako bi odgovorile na duboku globalnu recesiju koja sledi, upozorila je danas nemačka kancelarka Angela Merkel.\n0Piše: FoNet 20. maja 2020. 22.58\n„I pre izbijanja pandemije bilo je očigledno da se multilateralizam suočava sa velikim izazovima, a oni sada sigurno neće biti manji“, rekla je Merkel, dva dana nakon što je sa predsednikom Francuske usaglasila plan o formiranju fonda od 500 milijardi evra za pomoć članicama EU koje su najviše pogođene krizom.\nMerkel se medijima obratila posle videokonferencije sa čelnicima Međunarodne organizacije rada, Međunarodnog monetarnog fonda, Organizacije za ekonomsku saradnju i razvoj, Svetske banke i Svetske trgovinske organizacije, a tema sastanka je bila ekonomski odgovor na krizu, prenosi Politiko.\n„Odgovor na pandemiju svakako ne sme da bude povatak svih lanaca snabdevanja u nacionalne okvire, jer bismo za to svi platili veoma veliku cenu“, kazala je Merkel.\nNa pitanje da li je sa premijerom Holandije Markom Ruteom i austrijskim kancelarom Sebastijanom Kurcom razgovarala o nečako-francuskom predlogu o osnivanju fonda od 500 milijardi evra, Merkel je odgovorila odrečno.\nKurc je danas saopštio da će članice Evropske unije koje insistiraju na štednji predstaviti svoj predlog za pomoć najugroženijim državama. „Moramo sačekati i videti kakav će biti predlog Evropske komisije, a onda ćemo o razgovarati o svemu“, kazala je Merkel.\nEvropska komisija je najavla da će svoj plan za pomoć privredama pogođenih zemalja usvojiti 27. maja.\nAngela Merkel, ekonomija, Korona virus, protekcionizam


Vodoinstalater Ledine - vodoinstalateri za hitne intervencije 0-24h, preporuka, povoljno, cena\nVodoinstalater - vodoinstalaterske usluge Ledine\nPored uobičajenih vodoinstalaterskih usluga, servisi koji se nalaze na području beogradskog naselja Ledine su specijalizovani i za odgušenje kanalizacije, ali i za čišćenje septičkih jama i njihovu dezinfekciju.\nBitna informacija je da skoro svaki vodoinstalater - vodoinstalaterske usluge Ledine ima i dežurnu službu, tako da neprekidno klijenti mogu kontaktirati željeni servis.\nKako tokom dana, tako i u toku noći su dostupne brojne usluge, koje nude specijalizovani vodoinstalaterski servisi, smešteni na području pomenutog naselja. Gotovo svaki vodoinstalater - vodoinstalaterske usluge Ledine će vrlo brzo pošto dobije poziv od klijenta da izađe na teren, kako bi procenio stanje kanalizacionog ili vodovodnog sistema, te učinio sve što je potrebno da bi određeni problem otklonio u najkraćem mogućem roku.\nA svi koji su za pomenute usluge zainteresovani bi trebalo da znaju da gotovo svi vodoinstalaterski servisi vrše po zahtevu zainteresovanih i hitne intervencije, te da i tokom radne sedmice i u dane vikenda mogu pružiti klijentima sve željene usluge. Naravno da se hitne intervencije i rad van uobičajenog radnog vremena servisa naplaćuju prema drugačijem cenovniku, a svakako će vlasnici prostora biti i sa tim detaljima upoznati.\nOsim u stanovima i kućama, te u okviru stambenih zgrada, vodoinstalater - vodoinstalaterske usluge Ledine izvršavaju i sve što je potrebno u industrijskim postrojenjima, vezano za rad kanalizacionog ili vodovodnog sistema. Takođe, ovi majstori će se pobrinuti da otklone sve poteškoće i u bilo kom drugom objektu, a osim za uobičajene vodoinstalaterske usluge, oni su specijalizovani i za odgušenje kanalizacije. Osim mogućnosti da tom prilikom koriste ručne sajle, ponudiće klijentima i opciju odgušenja kanalizacije pod pritiskom, a uz primenu specijalnih alata i vozila. U slučaju da ne mogu u kratkom roku da ustanove gde je nastao problem, predložiće da bude izvršeno snimanje kanalizacionih cevi mikro kamerama, kako bi u što kraćem roku dijagnostikovani problem i da bi uspešno bio otklonjen.\nNadležni u industrijskim postrojenjima bi trebalo da znaju da vodoinstalater - vodoinstalaterske usluge Ledine mogu izvršiti i odgušenje kanalizacije, ali i njenu dezinfekciju, te da će se shodno zahtevima pobrinuti i za odlaganje industrijskog otpada.


Zvornik: obilježeno četvrt vijeka od formiranja brigada sarajevskog područja - slavicnet.com\nrat_sarajevo - 100625 - 24.05.2017 : Vogošćanin Pravi VogoŠ'a - (0)\nZvornik: obilježeno četvrt vijeka od formiranja brigada sarajevskog područja\nSluženjem pomena i polaganjem vijenaca na Centralni spomenik za 1. 080 poginulih boraca, u Zvorniku je danas obilježeno 25 godina od formiranja Ilijaške, Ilidžanske, Hadžićke, Rajilovačke, Koševske i Vogošćanske brigade, te odata počast poginulim borcima u odbrambeno-otadžbinskom ratu, pripadnicima policije i civilnim žrtvama rata sa područja bivših srpskih sarajevskih opština.\nPredsjednik Boračke organizacije Republike Srpske Milomir Savčić naglasio je da na posebno svečan i primjeren način obilježavaju Dan formiranja šest sarajevskih brigada koje su dale ogroman doprinos u stvaranju Republike Srpske.\n"Pripadnici ovih brigada u ratu su odbranili svaki pedalj srpske teritorije na području Sarajeva, da bi se poslije rata opredjelili da se, iako su odbranili svoja ognjišta, presele na teritoriju Republike Srpske da nastave živjeti sa svojim narodom", rekao je Savčić.\nSavčić je naglasio da je srpski narod sa sarajevskog područja dao ogromnu žrtvu, prije svega, za stvaranje Republike Srpske, a neki su bili primorani da više puta sahranjuju svoje, i sve to treba izuzetno poštovati i cijeniti i svakodnevno se brinuti o boračkim kategorijama.\nBivši komandant Ilijaške brigade pukovnik Božidar Savić istakao je da je u ovih šest brigada u Sarajevskom polju, odnosno u zoni njihove odgovornosti, poginulo više od 2. 000 vojnika i policajaca, a u Ilijašu blizu 600 vojnika i policajaca.\nOn je podsjetio da se danas navršava 25 godina, ili četvrt vijeka, od formiranja Ilijaške brigade, dok su u isto vrijeme formirane i Koševska, Ilidžanska, Rajlovačka, Igmanska i Hadžićka brigada.\n"Nažalost, iako su u ratu odbranjena srpska ognjišta na prostoru Sarajeva, danas od Srba više niko tamo ne živi osim nekoliko starijih porodica", rekao je pukovnik Savić.\nSavić je istakao da je Ilijaška brigada, zahvaljujući hrabrosti boraca na svom ratnom putu, odlikovana najvećim vojnim priznanjem "Ordenom Nemanjića".\nPrvi načelnik Štaba Ilijaške brigade Dobroslav Šurbat naglasio je da je sveta obaveza i dužnost da se prisustvuje parastosima i pomoli Bogu za poginule borce.\n"Moleći se Bogu za našu poginulu braću dajemo našim potomcima pravac kako trebaju dalje djelovati i kako se trebaju ponositi prema srpskim svetinjama i našim poginulim junacima", rekao je Šurbat, koji je i zamjenik predsjednika Veterana Republike Srpske.\nOn je naglasio da je obilježavanje 25 godina od formiranja Ilijaške brigade prilika da se javnost podsjeti da je riječ o jednoj od najboljih brigada u Vojsci Republike Srpske.\n"Zato tvrdim da nismo bili obični borci nego najbolji ratnici i sve naše pripadnike sa ponosom nazivmn Ilijaški Nemanjići", rekao je Šurbat.\nMinistar rada i boračko-invalidske zaštite Republike Srpske Milenko Savanović je u pismu koje je uputio povodom obilježavanja 25. godina od formiranja sarajevskih brigada rekao da je veoma važno njegovati i održavati sjećanje na saborce koji su položili svoje živote za odbranu Otadžbine.\n"Borci Vojske Republike Srpske, među kojima i vaši saborci, dali su ogroman doprinos stvaranju i očuvanju Republike Srpske i tu žrtvu i nesebični patriotizam moramo cijeniti i stalno isticati", naveo je Savanović u pismu i izrazio žaljenje što nije mogao da prisustvuje ovom događaju zbog ranije preuzetih obaveza.\nPomen je služilo mjesno sveštenstvo u zvorničkom Sabornom hramu i na Centralnom spomeniku.\nVijence na Centralni spomenik položili su porodice poginulih boraca ovih brigada, predsjednik Boračke organizacije Republike Srpske Milomir Savčić, predstavnici Ministartva rada i boračko-invalidske zaštite Republike Srpske, te predstavnici brigada sa područja bivših sarajevskih opština, ratnih vojnih invalida, lokalnih boračkih udruženja, Udruženja građana "Prijatelji Ilijaša", kao i zamjenik gradonačelnika Zvornika Bojan Ivanović.


Holandija pomaže izgradnju kolektora otpadnih voda i kanalizacione mreže u Leskovcu | Energetski portal Srbije\nHolandija pomaže izgradnju kolektora otpadnih voda i kanalizacione mreže u Leskovcu\nMinistar zaštite životne sredine Goran Trivan i ambasador Kraljevine Holandije u Srbiji Henk van den Dol potpisali su sporazum o bespovratnoj pomoći iz programa Orio Kraljevine Holandije za fazu implementacije projekta upravljanja otpadnim vodama u Leskovcu.\nNa osnovu ovog sporazuma, za izgradnju kolektora otpadnih voda i preko 80 kilometara kanalizacione mreže za grad Leskovac i okolna naselja, biće dodeljeno 7.671.000 evra iz ORIO Programa Kraljevine Holandije, dok ukupna vrednost Orio projekta za prečišćavanje voda u Leskovcu iznosi 7.910.000 evra.\nMinistar Trivan je izrazio zadovoljstvo i zahvalnost zbog pomoći i podrške Holandije našoj zemlji u procesu pristupanja EU, i istakao da u oblasti zaštite životne sredine ima još dosta prostora za razvijanje veće uspešne saradnje dve zemlje.\nOn je naglasio da je izuzetno značajno što Leskovac dobija kanalizacionu mrežu i neophodnu infrastrukturu za preradu otpadnih voda, što je poduhvat, ne samo od lokalnog, već i nacionalnog značaja.\nMinistar je ukazao da je Ministarstvo pružilo svu pomoć i podršku lokalnoj samoupravi u naporima da se projekat u Leskovcu uspešno realizuje, a u narednom periodu podržaće i druge lokalne samouprave u izradi prostorno-planske dokumentacije koja je neophodna za obezbeđivanje finansijske podrške i rešavanje ekoloških problema lokalnih zajednica.\n– Naši gradovi u Srbiji počinju da shvataju važnost projekata u zaštiti životne sredine, da nema zdravog i dobrog života građana bez njihove realizacije, naglasio je Trivan.\nAmbasador Dol je istakao da je potpisani sporazum izraz dobrih odnosa Srbije i Holandije, koji dodatno učvršćuje prijateljstvo dve zemlje na putu Srbije ka Evropskoj uniji.\nPomoć koju Holandija ukazuje za preradu otpadnih voda u Leskovcu, saradnji dve zemlje daje novu dimenziju, rekao je.\n– Ova bespovratna sredstva su zapravo samo deo sredstava koja će se uložiti u preradu voda u Leskovcu i okolini… Zahvaljujući preradi otpadnih voda, život će biti bolji za preko 20.000 stanovnika Leskovca i okolnih naselja, biće bolji i zdravstveni uslovi, bolja životna sredina, istakao je ambasador i dodao, da potpisivanje sporazuma predstavlja važan korak u dostizanju evropskih standarda, i usklađivanju s pravnim tekovinama i praksom EU u oblasti voda, što je neophodni korak u pridruživanju Srbije evropskoj zajednici.\nGradonačelnik Leskovca Goran Cvetanović izrazio je zahvalnost Kraljevini Holandije na ovom, i drugim projektima koje su podržali kako bi građani Leskovca imali bolje uslove života, i Ministarstvu koje je pomoglo da se ovako značajan projekat uspešno završi, a žiteljima Leskovca i okolnih naselja obezbede bolji sanitarni uslovi i zdravija životna sredina.


Sve dok Aljbin Kurti i ostali koji formiraju buduću kosovsku vladu ne budu uvažavali Srpsku listu i na pravi način se odnosili prema predstavnicima Srpske liste – nema ništa od te vlade, rekao je za "Radio Beograd" pomoćnik direktora Kancelarije za Kosovo i Metohiju Petar Petković. Gradonačelnik Gračanice Srđan Popović istakao je bi ulazak Srpske liste u kosovsku vladu podrazumevao da se prema Srbima ta vlada odnosi >> Pročitaj celu vest na sajtu RTS << na korektan način i da ne stavljaju Srbe u poziciju u kojoj bi se osećali kao građani drugog reda.\nPetar Petković je, gostujući u emisiji "Sedmica" Radio Beograda 1, rekao da po takozvanom kosovskom ustavu, ali i svim unutrašnjim propisima koji obavezuju Albance, bez ministra koji dolazi iz reda poslanika koji su u Skupštini, a predstavljaju srpsku zajednicu, ta vlada ne može da bude formirana.\n"Kurti je prvo rekao da ne želi da ima nikakav odnos sa Srpskom listom, jer ta lista ne priznaje, kako kaže, nezavisno Kosovo, pa je onda promenio izjavu i govorio – pa dobro može jedan ministar koji predstavlja Srpsku listu, ali nećemo biti u koaliciji s njom", naveo je Petković.\nPodsetio je da drugi zaključak sastanka koji su održali politički predstavnici Srba sa Kosmeta i direktor kancelarije za Kosovo i Metohiju glasi da niko ne može Srpskoj listi da određuje čoveka koji treba da predstavlja srpski narod.\nPopović: Svako ko se protivi ZSO ne želi Srbe na KiM\nGradonačelnik Gračanice Srđan Popović je za emisiju "Sedmica" Radio Beograda 1 rekao da je Kurti više puta naglasio da se protivi formiranju Zajednice srpskih opština na Kosovu i dodaje da svako ko je protiv formiranja ZSO ne želi Srbe na Kosovu i Metohiji.\n"Zajednica srpskih opština je pravni okvir koji bi zaštitio Srbe i obezbedio njihov ostanak i opstanak na prostoru Kosova i Metohije. Očigledno je da to pojedinim albanskim liderima ne odgovara, a mi smo više puta naglašavali da Zajednica srpskih opština nije uperena protiv bilo kog naroda, ali je bitna za nas da bi obezbedila da živimo normalno", naglasio je Popović.\nUpitan pod kojim uslovima bi Srpska lista ušla u kosovsku vladu, Popović kaže da ulazak u vladu podrazumeva da se prema Srbima ta vlada odnosi na korektan način i da ne stavljaju Srbe u poziciju u kojoj bi se osećali kao građani drugog reda.\n"Treba da poštuju izbornu volju, jer je to oličenje svake demokratije. Nerazumljivo je zašto je Kurti izašao sa takvima stavovima i zašto mu toliko smeta što jednostavno želimo da branimo naše nacionalne interese i što želimo da imamo jako vezu sa Beogradom. Verujemo da su Vlada Republike Srbije i predsednik Aleksandar Vučić strana koja zagovara mir i koja želi da regionu donese prosperitet", zaključio je Popović.\nPetković:Bez SL ne može se formirati kosovska vlada\nIzvor: Radio Televizija Vojvodine, 10.Nov.2019\nSve dok Aljbin Kurti i ostali koji formiraju buduću kosovsku vladu ne budu uvažavali Srpsku listu i na pravi način se odnosili prema njenim predstavnicima . nema ništa od te vlade, izjavio je danas pomoćnik direktora Kancelarije Vlade Srbije za Kosovo i Metohiju Petar Petković...On je za Radio...


Građevinska struka - dimničar, Ada, Aleksandrovac, Aleksinac, Apatin, Aranđelovac, Arilje,…\nSvako domaćinstvo ili ustanova koji se greju na čvrsto gorivo imaju potrebu da, s vremena na vreme, zatraže usluge dimničara. On čisti dimnjak upotrebom četke ili tega koji su vezani za sajlu ili jednostavno koristi samo sajlu. Na taj način sprečava stvaranje naslaga koje mogu biti uzrok požara, ali i uzrok smanjene energetske efikasnosti. U isto vreme na ovaj način se smanjuje i stepen zagađenja. U današnje vreme dimničari se sve češće angažuju i za čišćenje ventilacionih odvoda koji postoje u svim savremenim domaćinstvima usled upotrebe novih uređaja, kao što je npr. kuhinjski aspirator.\nAkademija Oxford je za sve zainteresovane polaznike organizovala kurs za dimničara. On sadrži više različitih nastavnih oblasti u okviru teorijske nastave, a na praktičnom delu nastave se kandidati uvežbavaju da pravilno upotrebljavaju dimničarski alat i izvode postupak čišćenja.\nŠkola za dimničara svoje polaznike upućuje u istoriju upotrebe dimnjaka i njihovu funkciju. Kandidati saznaju prema čemu se može izvršiti podela dimnjaka-prema vrsti goriva, prema vuči, prema mestu postavljanja i prema nameni. U okviru obuke za dimničara kandidati savladavaju znanja iz oblasti razvrstavanja delova dimovodne konstrukcije i uočavanja njihove uloge. Na kursu za dimničara uče se dejstva na konstrukciju dimnjaka (promenljiva i ostala). Polaznici saznaju o uzrocima požara u dimnom kanalu i o merama zaštite i osiguravanja dimnjaka od požara.\nU školi za dimničara ćete saznati koliko često je potrebno čistiti dimnjak, kako na pravilan način izgraditi dimnjak i koliko grejnih uređaja se može priključiti na jednu dimnu cev.\nObuka za dimničara pruža mogućnost da naučite zašto je bitno uspostaviti uzgonsko strujanje u dimnjaku, kako se izvodi sanacija dimnjaka, kako se vrši uklanjanje depozita sagorevanja, itd.\nBudući dimničar će nakon završenog kursa znati podelu četki za čišćenje dimnjaka prema materijalu vlakana i prema nameni, poznavati namenu i ulogu filtera za dim i skicirati princip rada vodenog filtera.\nOvaj posao može biti zanimljiv i dinamičan i može se kvalitetno raditi jedino ako ga zaista volite. Akademija Oxford će vam svakako pružiti priliku da se sa njim upoznate na adekvatan način.\nCena kursa obuhvata teorijsku nastavu, udžbenik, polaganje završnog ispita i izradu sertifikata. U cenu nije uračunato pohađanje praktične nastave. Praksa se može obavljati u servisu sa kojim akademija ima saradnju ili na mestu koje sami pronađete i dogovorite.\nAkademija Oxford pruža Vam mogućnost da po najpovoljnijim cenama završite najkvalitetniju obuku i kurs za zanimanje - DIMNIČAR.\nCena kursa i obuke za dimničara je 15,000 RSD


Prvi potpredsednik AmCham-a Miloš Đurković i Izvršna direktorka Maja Piščević dodelili su sertifikate polaznicima letnje škole programa „AmChamps“.\nTokom intenzivnog, dvonedeljnog programa, 20 diplomaca i postdiplomaca Univerziteta u Beogradu imalo je priliku da kroz interaktivna predavanja i radionice koje su vodili AmChamps alumnisti, raniji polaznici AmChamps programa, saznaju više o različitim poslovnim oblastima, kao što su korporativna i digitalna komunikacija, marketing, preduzetništvo, veštine prezentovanja, ljudski resursi, pregovaranje i liderstvo.\n„Čestitam mladim akademcima koji su od nešto starijih, veoma uspešnih kolega dobili važna i primenjiva znanja koja će im pomoći da prilikom zaposlenja lakše savladaju prve poslovne izazove i fokusiraju se na ono što kompanije traže od skorašnjih diplomaca. Bilo je zadovoljstvo prisustvovati interakciji i razmeni znanja ovih mladih, pametnih ljudi, koji su se, duboko verujem, kroz ovaj program približili svom prvom zaposlenju“, istakla je Maja Piščević, Izvršna direktorka AmCham-a.\nPolaznici AmChamps letnje škole su studenti Beogradskog Univerziteta, starosti do 25 godina, koji su na poslednjoj godini osnovnih ili na postdiplomskim studijama i imaju jaku želju za dodatnim usavršavanjem i zapošljavanjem u privatnom sektoru. Predavanja za njih su držali mladi menadžeri iz kompanija članica AmCham-a, koji su prethodno završili AmChamps program i koji su prvenstveno kroz lična profesionalna iskustva i savete pokušali polaznicima da približe ključne poslovne teme i veštine.\nJedna od sesija tokom programa bila je posvećena razmeni iskustava iz oblasti razvoja i planiranja karijere, profesionalnog usavršavanja i mentoringa.\n„Kroz predavanja i radionice, ovi mladi ljudi su stekli uvid u osnovne oblasti poslovanja savremenih kompanija i prošli kroz svojevrsnu mini poslovnu obuku. Iz prve ruke su čuli znanja i iskustva iz širokog spektra oblasti kao što su marketing i prodaja, komunikacije, liderstvo, upravljanje u ljudskim resursima i preduzetništvo”, naglasio je Miloš Đurković, Prvi potpredsednik Američke privredne komore, iz kompanije Hewlett Packard.\nUručivanju sertifikata prethodila su predavanja Maje Piščević o aktivnostima Američke privredne komore, razvoju karijere i liderstvu kroz lični primer, a potom i Miloša Đurkovića, koji je govorio o liderstvu sa integritetom.


19. januara 2017. 2 min read\nSednici Komisije za unutrašnje poslove, bezbednost i nadgledanje Kosovskih bezbednosnih snaga u Skupštini Kosova, održanoj juče, prisustvovao je i ministar unutrašnjih poslova, Skender Hiseni, koji je podneo izveštaj o poslednjim događajima, vezanim za najavljeni voz Beograd – Severna Mitrovica, koji nije ušao na teritoriju Kosova. Komisija je pohvalila rad Kosovske policije, dok je Hiseni rekao da je policija bila spremna na sve moguće opcije kako bi sačuvala teritorijalni integritet i Ustav Kosova.\nKomisija za unutrašnje poslove, bezbednost i nadgledanje KBS-a, kojoj je predsedavao predsednik Daut Haradinaj, raspravljala je o bezbednosnoj situaciji na Kosovu. Sednici je prisustvovao i ministar unutrašnjih poslova Skender Hiseni, koji je podneo izveštaj o bezbednosnoj situaciji na Kosovu, sa posebnim osvrtom na nastalo stanje nakon najave ulaska putničkog voza iz Beograda u Kosovsku Mitrovicu. Kako je Hiseni rekao, „Kosovska policija je sprečila pokušaj ulaska ilegalnog voza Srbije unutar teritorije Republike Kosova“.\nSkender Hiseni je takođe istakao da je Ministarstvo unutrašnjih poslova bilo u neprekidnoj koordinaciji sa Kosovskom policijom, kako bi sprečili eventualne incidente, koji se na sreću nisu desili. On je rekao da je MUP bio spreman na sve moguće opcije.\n„MUP je doneo odgovarajuće odluke za sprovođenje zakona i Ustava Republike Kosova, a s druge strane, radio na sprečavanje mogućnosti nastanka bilo kakvog incidenta nakon nastale situacije. O navedenim odlukama se nije postupalo ad hok, već kontinuirano su se sastajali odgovarajući vladini resori i dogovarali aktivnosti u slučaju da taj ilegalni voz pokuša da uđe na teritoriju Republike Kosova. Dakle, sve prethodne aktivnosti išle su u tom pravcu da se to spreči i da beogradske vlasti ne čine više takvo provociranje. Mi smo im slali jasne poruke da je taj voz ilegalan i kao takav ne može ući na teritoriji Kosova, jer za tu železničku liniju nije data dozvola i kao takav bio je ilegalan“, naglasio je Hiseni, pozivajući na obazrisvost, jer kako je rekao, Srbija u međuvremenu može pokušati ponovno stvaranje ovakvih incidentnih situacija u narednih 3 – 4 meseca.\nNa kraju se ministar unutrašnjih poslova Kosova osvrnuo i na hapšenje Ramuša Haradniaja u Francuskoj, po poternici Republike Srbije, ocenjujući to kao neprihvatljiv čin.\nPodsećamo, najavljeni voz na relaciji Beograd – Koosvska Mitrovica, zaustavljen je na železničkoj stanici u Raškoj, zbog ako je rečeno iz Vlade Srbije, mogućnosti miniranja pruge i najava iz Kosovske policije da će biti uhapšeni putnici i mašinovođa. Voz je u Beograd vraćen po naređenju premijera Srbije, Aleksandra Vučića.\nTags: Voz Kosovska policija Skender Hiseni Skupština Kosova\nPrevious Albanskim studentima smetala Božićna liturgija u hramu Hrista Spasa\nNext Integracija Saveza kosovskih Srba u Samostalnu liberalnu stranku\n19. oktobra 2021., 23:53


Dreković: Odgovornost za artiljerijsko dejstvovanje snosi komandant korpusa - Detektor\n1. Februara 2021.15:08\nOdbrana Ramiza Drekovića, optuženog za zločin počinjen na području Kalinovika, nastavila je unakrsno ispitivanje vještaka vojne struke, koji je potvrdio da se na širem rejonu Kalinovika nalaze poligoni za artiljerijsko gađanje.\nVještak Tužilaštva BiH Mladen Marinković je prilikom iznošenja svog nalaza i mišljenja na ročištu održanom 21. decembra kazao da naredba za artiljerijsko dejstvo nije bila zakonita i da je granatiranjem počinjen ratni zločin protiv civilnog stanovništva.\nOn je na prošlom ročištu, odgovarajući na pitanja Odbrane, rekao da je za nalaz koristio podatke sa interneta i da u Kalinoviku nije bilo vojnih meta.\nMarinković je na današnjem ročištu potvrdio da je u Kalinoviku bio garnizon, a odgovarajući na pitanja optuženog Ramiza Drekovića, potvrdio je kako se na širom rejonu Kalinovika nalaze poligoni za artiljerijsko gađanje.\nOn je naglasio da prilikom izrade svog nalaza i mišljenja nije vidio nijedan dokument iz kojeg proizlazi da je Dreković naredio gađanje civila i civilnih objekata. Također je kazao i da nije imao plan dejstva artiljerije pri sačinjavanju nalaza.\nVještak je potvrdio da je koristio nalaz vještaka balističke struke u kojem se, prema Odbrani, ne navodi da su gađani civili.\n“Nisam uočio da stoji civili, ali je gađano naseljeno mjesto”, rekao je Marinković.\nRamiz Dreković je optužen da je, kao komandant Četvrtog korpusa Armije Bosne i Hercegovine (ABiH), u periodu od 21. maja do 7. juna 1995. godine naredio artiljerijskim jedinicama u mjestu Bjelimići (općina Konjic) neselektivne napade na srpske civile u Kalinoviku, u kojima je jedna 15-godišnjakinja poginula, a nekoliko civila ranjeno.\nVještak Marinković je kazao da nije naišao na dokaze koji upućuju da je Dreković bio na isturenom komandnom mjestu (IKM) u Bjelimićima (općina Konjic) 22. i 26. maja 1995., kao ni 3. juna iste godine, smatrajući da “to nije bitno”.\nNa upit Odbrane zašto nije analizirao 5. juni 1995. godine kako je navedeno u naredbi za vještačenje, prema kojoj se treba izjasniti o odgovornosti Drekovića i za, između ostalog, i taj datum, vještak je rekao da je “komandant Četvrtog korpusa odgovoran za sve to vrijeme”.\nNakon što je Odbrana upitala vještaka da li je činjenica da tog dana nije bilo dejstvovanja u Kalinoviku razlog zbog čega nije analizirao taj dan, Marinković je odgovorio: “Nisam evo 5. juni, a 6. je bilo.”\nPrema riječima vještaka, on nije došao do zaključka da je Prvi korpus imao borbena djestva na području Kalinovika.\nTužilaštvu je Marinković kazao i da uprkos prenosu ovlaštenja komandanta korupsa za upotrebu artiljerije na nižerangiranog, opet komandant korpusa snosi odgovornost.\nOdbrana je prigovorila ulaganju ovog nalaza rekavši da vještak nije postupao po naredbama, niti u skladu sa zakonom.\nSuđenje će se nastaviti 15. februara.


Suđenja za ratne zločine s velikim brojem optuženih neće se moći voditi do okončanja pandemije – Dnevni list\nPredmeti s velikim brojem optuženih još uvijek se neće moći voditi zbog manjka kapaciteta, što će dodatno usporiti procesuiranje ratnih zločina i postizanje pravde za žrtve, kažu stručnjaci za Balkansku istraživačku mrežu (BIRN) BiH. Donošenjem odluke o popuštanju mjera počelo je zakazivanje pojedinih suđenja, ali se još uvijek neće voditi suđenja s velikim brojem optuženih, potvrdila je za BIRN BiH Minka Kreho, predsjednica Kaznenog odjela i sutkinja Suda BiH. U odluci se navodi da se ročišta može organizirati i zakazivati samo na način i u prostorijima u kojima je moguće osigurati adekvatnu fizičku distancu svih optuženih i ostalih sudionika u postupku. Trenutno se pred Sudom BiH vodi više od 15 predmeta koji imaju veći broj optuženih. BIRN\n← Previous New York: Policija pucala u bh. državljanina, istražuju veze s terorizmom\nKoronavirus u BiH: Potvrđeno 2.606 slučajeva, 1.968 oporavljenih osoba Next →


FK Zvezda: SD Crvena zvezda dovelo u opasnost licencu Uefa\nBeta 16. jula 2016. 16:35\nFudbalski klub Crvena zvezda saopštio je danas da je Sportsko društvo (SD) Crvena zvezda „stvorilo opasnost“ da se ostane bez licence Evropske fudbalske unije (Uefa), pošto je potrošilo sva sredstva koje je za fudbalski klub uplatila kompanija Gasporom.\nKako se navodi u saopštenju na klupskom sajtu, fudbalski klub Crvena zvezda je prošao kroz proces monitroniga Uefa zaključno sa 15. julom, pošto su Zvezda kao i svi klubovi koji imaju Uefa licencu, dužni da tromesečno podnose izvestaj evropskoj kući fudbala, vezano za finansijsko poslovanje.\n„Iz tog razloga smo molili našeg generalnog sponzora kompaniju Gazprom da nam godišnju donaciju u iznosu od 500.000 evra uplati ranije da bismo izmirili naše obaveze za Uefa takmičenje. S obzirom da je iz formalnih razloga potpisnik ugovora o donaciji SD Crvena zvezda, predstavnici kompanije Gazprom su nas u utorak 12. jula obavestili da su sredstva uplaćena na račun SD i da ih fudbalski klub može koristiti istog dana u svrhu regulisanja obaveza za Uefa takmičenje. Istog trenutka smo o tome obavestili rukovodstvo SD i dali im nalog da namenska sredstva prebace na račun fudbalskog kluba“, navodi se u saopštenju.\n„Medjutim, predstavnici SD su bez konsultacija i bilo kakvog obaveštenja, ceo iznos koji je kompanija Gazprom namenski uplatila za potrebe fudbalskog kluba utrošili u jednom danu za svoje potrebe i na taj način stvorili opasnost da FK Crvena zvezda ostane bez Uefa licence. Iako smo u četvrtak 14. jula ostali šokirani nekorektnim postupkom predstavnika SD i odmah o tome obavestili kompaniju Gazprom, smogli smo snage da ličnim vezama i pozajmicama dodjemo do dela neophodnih sredstava, a deo smo opet reprogramirali u poslednjem momentu i na taj način prošli i ovaj kvartalni Uefa monitoring“, dodaje se u saopštenju, koje je potpisao predsednik fudbalskog kluba Crvena zvezda Svetozar Mijailović.\nFudbalski klub Cvena zvezda će sada preispitati svoje odnose sa Sportskim društvom.\n„S obzirom na ovakav nekorektan postupak predstavnika SD u trenutku kada su znali da Zvezda bije odlučujuće bitke za potpuni oporavak kluba, koji bi se pozitivno reflektovao na celokupno Sportsko društvo, fudbalski klub će preispitati svoje odnose sa SD Crvena zvezda i o tome zauzeti jasan stav“, naveo je Mijailović.\nFudbalski klub Crvena zvezda ove sezone učestvuje u kvalifikacijama za Ligu šampiona. U prvoj utakmici drugog kola Zvezda je pobedila Valetu sa 2:1, a revanš je na programu u utorak u Beogradu.


Rusija pred teškim sankcijama :: Ostalo\nRusija pred teškim sankcijama\nOrganizacija utakmica Evropskog fudbalskog prvenstva 2020. godine mogla bi Rusiji da bude ugrožena, poslije preporuke Svjetske antidoping agencije (WADA).\nKomitet WADA za ispitivanje usaglašenosti (CRC) preporučio je niz mjera, nakon što je odlučio da je u radu Ruske antidoping agencije (Rusada) bilo nedosljednosti u predatim antidoping podacima, prenio je Bi-Bi-Si (BBC).\nIzvršni komitet WADA razmotriće prijedloge i donijeće odluku 9. decembra u Parizu.\nIzmeđu ostalog, preporučeno je da se u naredne četiri godine Rusiji ne dozvoli da organizuje međunarodna takmičenja, kao i da ta zemlja nema pravo da se kandiduje za Olimpijske i Paraolimpijske igre 2032. godine, bez obzira da li će proces kandidature početi posline preporučene četiri godine.\nTakođe, preporučeno je da u naredne četiri godine ruska zastava ne smine da se ističe na nijednom velikom takmičenju, a da se sportisti mogu takmičiti samo ako uspiju da dokažu da nisu umiješani u nedosljednosti. U tim slučajevima, oni bi se takmičili kao neutralni sportisti.


Deponetnima IBM isplaćeno 80, a Atlas banke 66 odsto ukupne obaveze | Ekonomist\n– Ukupan broj deponenata koji imaju garantovani depozit kod Atlas banke u stečaju je 90. 063. Ukupan iznos potraživanja po osnovu garantovanih depozita iznosi 90. 067. 506 eura. Do dana sačinjavanja izvještaja isplaćeno je 66 odsto ukupne obaveze fonda – precizirano je u izvještaju.\n– Stečajni upravnik IBM je izvršio isplate i rezervisanja za prva dva reda prioriteta i nakon toga u dva navrata izvršio povraćaj sredstava iz stečajne mase IBM u iznosu od 10 miliona eura i 2,5 miliona eura. Sva sredstva koja su se nalazila na računima banaka u inostranstvu, a kojima je CBCG upravljala po osnovu ugovora o asset menadžmentu, prenesena su na račun fonda 25. aprila. Imajući u vidu vrijednost imovine Atlas banke u stečaju, te procjene sredstava koja se iz stečajne mase isplaćuju prvom i drugom redu prioriteta, mišljenja smo da će povrat sredstava isplaćenih za garantovane depozite biti u stoprocentnom iznosu – ističe se u izvještaju.\nGubitak avio-prevoznika: Lufthansa bilježi pad neto dobiti od 70 odsto


Posle neuspešnih sankcija, stiže novi američki „specijalac“ za „Severni tok 2“ - 09.04.2021, Sputnik Srbija\nAdministracija SAD izabrala je specijalnog izaslanika za „Severni tok 2“ u nastojanju da po svaku cenu spreči završetak ovog gasovoda, pošto sankcije protiv tog... 09.04.2021, Sputnik Srbija\nvesti, analize i mišljenja, ekonomija, sad, gasovod, rusija\n21:21 09.04.2021 (Osveženo: 01:11 26.08.2021)\nUloga specijalnog izaslanika za „Severni tok 2“ ponuđena je bliskom savetniku predsednika SAD, bivšem specijalnom izaslaniku Stejt departmenta za međunarodna energetska pitanja Amosu Hohštejnu, koji još nije prihvatio ponudu.\nKo je novi američki „specijalac“\nHohštejn je bivši član nadzornog odbora ukrajinske kompanije „Naftogaz“, koju je napustio u oktobru 2020. godine. Kao stručnjak za nacionalnu bezbednost i energetiku, Amos Hohštejn promoviše američke interese kako bi osigurao da se energetski resursi koriste za jačanje političke stabilnosti, nacionalne bezbednosti i prosperiteta širom sveta.\nVodeći stručnjak ruske Nacionalne fondacije za energetsku bezbednost Igor Juškov smatra da je jasno da Sjedinjene Države u suštini na ovaj način govore da njihove sankcije ne utiču na prekid izgradnje „Severnog toka 2“ i ne mogu ništa da urade tim putem. Kao primer, ekspert navodi brod za polaganje gasovodnih cevi „Fortuna“, koji je čak stavljen na crnu listu, pa ipak još radi.\n„Oni imenuju specijalnog izaslanika za ’Severni tok 2‘ ne bi li nekako naterali Evropljane ili nekoga podmitili, uplašili da sami uvedu sankcije protiv izgradnje ‘Severnog toka 2‘. Samo ako prisile Evropljane da uvedu sankcije protiv Rusije biće moguće zaustaviti izgradnju ’Severnog toka 2‘. Zbog toga je za koordinaciju ove delatnosti potreban novi specijalni predstavnik. Predloženi specijalni izaslanik Amos Hohštejn razume o čemu se ovde radi, zašto treba da zaustavi izgradnju ‘Severnog toka 2‘, kako uopšte funkcioniše evropsko tržište gasa, koliki je udeo Rusije tamo i ostale detalje. On razume da ako ’Severni tok 2‘ ne bude izgrađen i pokrenut, zaustaviće se tranzit kroz Ukrajinu, jer SAD nije potreban ruski gas na evropskom tržištu ni preko Ukrajine, ni kroz ’Severni tok 2‘“, istakao je Juškov.\nJuškov pojašnjava da je smisao čitavog ovog protivljenja projektu da se smanji isporuka ruskog gasa u Evropu i na taj način oslobodi tržišni udeo za američki tečni prirodni gas (TPG), kao i da se stvori određeni deficit kako bi cene gasa u Evropi porasle i tada bi bilo moguće isplativo isporučivati američki TPG u Evropu.\nPortparol Kremlja i šef ruske diplomatije su se već oglasili povodom mogućeg imenovanja američkog specijalnog izaslanika za „Severni tok 2“, ocenivši ovo kao „mešanje u tuđe poslove, jer projekat gasovoda nema nikakve veze sa Amerikom“, dok je Sergej Lavrov konstatovao da će američki predstavnik „ići i svima pretiti“.\nStav SAD o „Severnom toku 2“ godinama isti\nIz Evropskog parlamenta se oglasio Bernhard Zimniok iz stranke Alternativa za Nemačku, rekavši da je plan Vašingtona da imenuje predstavnika za „Severni tok 2“ neprihvatljiva uvreda. Prema mišljenju evropskog poslanika, Sjedinjene Države se već nekoliko godina mešaju u izgradnju gasovoda koji je međuvladin projekat Nemačke i Rusije.\nDirektor Fonda „Frenklin Ruzvelt“ za proučavanje istorije SAD Jurij Roguljov komentariše za Sputnjik da se ništa dobro ne može očekivati od specijalnog izaslanika za „Severni tok 2“. On naglašava da je suprotstavljanje projektima poput „Severnog toka 2“ principijelni stav Sjedinjenih Država koji se nije menjao godinama.\n„Od samog početka, od ’70-ih godina kada je započet ovaj projekat i kada su prvi cevovodi od Sovjetskog Saveza do Zapadne Evrope tada bili postavljeni kroz teritoriju Istočne Evrope, SAD su bile kategorički protiv. Ali tada je bio period detanta i SAD nisu mogle da spreče izgradnju tokom tadašnjeg popuštanja napetosti između Sovjetskog Saveza i Sjedinjenih Država“, navodi Roguljov.\nOn ističe da se sada situacija promenila jer za svoje ciljeve SAD čak imenuju specijalnog izaslanika. Po njegovom mišljenju, ovo može biti paravan kako ih ne bi mnogo kritikovali, jer je, za razliku od Trampa, Bajden već izjavio da se SAD vraćaju u Evropu kao stariji brat i zaštitnik koji će čuvati Evropljane, i onda se odjednom pojavljuje ovakav pritisak.\nJurij Roguljov je zaključio da se i dalje ne zna šta će tačno da preduzme ovaj izaslanik, posebno imajući u vidu da je već 90 odsto cevovoda izgrađeno.\nPogledajte i emisiju „Energija Sputnjika“ sa temom Svetska energetska scena – SAD pokušavaju i dalje da diriguju


Neto profit NIS-a 3,7 milijardi dinara za prva tri mjeseca – Energetika.ba\nNeto profit NIS-a 3,7 milijardi dinara za prva tri mjeseca\nNIS grupa objavljuje konsolidovane rezultate poslovanja za prvi kvartal 2018. godine, pripremljene u skladu sa međunarodnim standardima finansijskog i\nNIS grupa objavljuje konsolidovane rezultate poslovanja za prvi kvartal 2018. godine, pripremljene u skladu sa međunarodnim standardima finansijskog izvještavanja.\nU prvom tromesečju tekuće godine NIS grupa je nastavila sa realizacijom strateških projekata i u dalji razvoj investirala 7,8 milijardi dinara što je 68 odsto više u odnosu na isti period prethodne godine.\nNajviše sredstava uloženo je u oblast istraživanja i proizvodnje nafte i gasa, kao i u nastavak modernizacije Rafinerije nafte u Pančevu gdje je u toku izgradnja postrojenja za duboku preradu sa tehnologijom odloženog koksovanja, investicija vrijedna više od 300 miliona eura, stoji u saopštenju za medije.\nNeto dobit NIS-a za prva tri mjeseca 2018. godine iznosi 3,7 milijardi dinara, dok je pokazatelj EBITDA (dobit prije plaćanja kamata, poreza na dobit i amortizacije) 8,9 milijardi dinara. U ovom izvještajnom periodu je nastavljen rast obaveza NIS-a po osnovu poreza i drugih javnih prihoda koje u prvom kvartalu iznose 43,2 milijarde dinara, što je gotovo 8 milijardi više u odnosu na prvo tromjesečje prošle godine.\nKada je riječ o operativnim pokazateljima, ukupan obim proizvodnje nafte i gasa iznosio je 329 hiljada uslovnih tona. Istovremeno, NIS je nastavio da unapređuje rezultate u oblasti prerade sirove nafte i prometa naftnih derivata. Ukupan obim prerade nafte i poluproizvoda iznosio je 786 hiljada tona, što je 3 odsto bolji rezultat od prošlogodišnjeg. Obim prometa naftnih derivata dostigao je 765 hiljada tona, odnosno 7 odsto više od prometa ostvarenog u prvom kvartalu prošle godine. Ovakvom rezultatu doprinijeli su rast veleprodaje u Srbiji, rast prodaje u inoaktivama i povećanje obima izvoza. U proizvodnim kapacitetima NIS-a je u ovom izvještajnom periodu proizvedeno 43.613 MWh električne energije, navedeno je u saopštenju za medije.\n„U skladu sa Strategijom razvoja NIS-a do 2025. godine u narednom periodu bićemo fokusirani na nastavak realizacije strateških investicija koje će odrediti naš dalji razvoj. Naš prioritet ostaje uvođenje i implementacija inovativnih rješenja i opreme koji daju pozitivan biznis efekat i doprinose zaštiti zdravlja ljudi i životne sredine. Istovremeno ćemo raditi na unapređenju operativne efikasnosti, a takođe ćemo u ovoj godini napraviti i značajne korake ka digitalizaciji poslovanja NIS-a na svim nivoima. Realizacija ovih ciljeva omogućiće nam da efikasno odgovorimo na kompleksne izazove savremenog tržišta“, saopšteno je.\nNovosti 1651 NIS 8


Deset godina START sporazuma: Obnova ili kraj? - CeGIT Analize\nDeset godina START sporazuma: Obnova ili kraj?\n30.10.2020Autor: Lazar Baltić\nOvaj ugovor potpisan na deset godina, stupio je na snagu 5. februara 2011. godine i za mnoge je predstavljao kamen temeljac u budućoj kontroli nuklearnog arsenala Vašingtona i Moskve. Novi START, nastavak je poznatog START I ugovora ali sa novim odrednicama koje su ograničavale nuklearne potencijale u još većoj meri. Glavni fokus novog sporazuma odnosio se pre svega na ograničavanje broja nuklearnih bojevih glava i sistema za njihovo razmeštanje i korišćenje.\nGodina koja je bila pokretač većih nesuglasica oko ovog sporazuma između SAD i Rusije jeste 2018. sa svojim problemima oko legitimnosti Ruske 9M729 rakete. Ova raketa je zbog svojih karakteristika bila direktan uzročnik izlaska SAD iz INF (Intermediate-range Nuclear Forces) ugovora godinu dana kasnije.\nSa druge strane, odnosi dve sile dodatno su narušeni postavljanjem američkog antibalističkog štita u Rumuniji i Poljskoj, što je Rusija percipirala kao direktnu pretnju. No, bez obzira na brojne diskusije i rasprave koje su vođene između Bele kuće i Kremlja, SAD su 2019. godine odlučile da se definitivno povuku iz INF i otvore niz novih problema koji će se odraziti i na budućnost Novog START sporazuma.\nDalji Ruski pokušaji da se sporazum produži na samo godinu dana bez promena, kako bi se u tom periodu razmotrili dalji koraci i budućnost Novog START, nisu uspeli zbog insistiranja američke strane na ispunjenju njihovih uslova.\nIako postoji velika potreba za obnovom ovog sporazuma, Rusija je ostala pri svom stavu da neće razmatrati nikakve opcije pre 3. novembra kada bi trebalo da se dogode izbori u SAD u kojima je neizvesna borba između Donalda Trampa i Džo Bajdena. Potencijalna promena administracije će najverovatnije uticati na preduslove za obnovu START sporazuma.\nJedna od razlika ove dve administracije jeste ta što je kandidat Džo Bajden naglasio da je saglasan sa produženjem ovog sporazuma na predloženih pet godina. Predsednik Rusije Vladimir Putin je takođe ostao pri tom stavu i smatrao da bi to bila dobra prilika za bolju saradnju Rusije i SAD.\nMeđutim, bez obzira na ishod novembarskih izbora, i Bajden i Tramp imaju sličnu inicijativu koja se tiče unapređivanja postojeće trijade. Ta inicijativa može predstavljati problem za budućnost Novog START sporazuma jer se odnosi i na izgradnju novih nuklearnih podmornica koje potencijalno mogu biti van opsega ovog sporazuma.\nIako je od perioda hladnog rata pa do danas broj nuklearnih bojevih glava smanjen za čak 75%, i dalje postoji oko 14.000 nuklearnih bojevih glava širom naše planete. Od pomenutog broja, preko 12.000 poseduju Rusija i SAD zajedno, što znači da ove dve zemlje predstavljaju garant bezbednosti čitave planete, a ujedno i njenu najslabiju kariku.\nSa druge strane, važno je napomenuti da je Novi START u velikoj meri ograničio nuklearne potencijale SAD i Rusije pre svega zbog svog efikasnog sistema verifikacije. Tako je od 2011. godine do danas obavljeno 328 inspekcija nuklearnog naoružanja i sistema za njihovo korišćenje, i razmenjeno preko 20.000 obaveštenja o statusu, položaju i broju. Ovi podaci idu u prilog tvrdnjama da u proteklih 10 godina nije bilo ozbiljnijih optužbi za kršenje Novog START sporazuma.\nIz priloženog je jasno da obe strane imaju želju da nastave sa ograničavanjem nuklearnog potencijala ali takođe imaju i svoje uslove. Pokušaj američke strane da uvuče Kinu u sporazum kao uslov za njegovo produženje, predstavlja nerealan zahtev s obzirom da Kina ima desetostruko manje nuklearnog arsenala.\nIpak, aktuelna dešavanja ukazuju da postoji prostor za očuvanje važećeg ugovora ali samo ukoliko se ostvare određeni preduslovi i obe strane pristanu na kompromis. SAD su 20. oktobra 2020. godine uputile predlog Rusiji da se na godinu dana zamrzne nuklearno naoružavanje u ove dve zemlje i tako sporazum produži. Rusija je čini se spremna da pristane na taj predlog ali samo ukoliko SAD ne budu imale dodatne uslove.\nPitanje koje se otvara jeste kako će se razvijati situacija ukoliko do 5. februara ugovor ne bude obnovljen? Izvesno je da će obe strane biti slobodne da neograničeno razvijaju nuklearno oružje i to u velikim količinama. Obe države imaju kapacitete da povećaju i unaprede svoje arsenale u vrlo kratkom periodu što će dovesti do nove trke slične onoj u hladnom ratu.\nStudent master studija „Terorizam, organizovani kriminal i bezbednost” na Univerzitetu u Beogradu. Diplomski rad pod nazivom „Nuklearno oružje i njegovo prisustvo u 21. veku”, odbranio je 2020. godine na Fakultetu bezbednosti Univerziteta u Beogradu, kao student smera Odbrana. Od 2020. godine angažovan je kao istraživač Centra za geostrateška istraživanja i terorizam.


Dodik: Srbi sa Kosova treba da se bune ako za to ima osnova\nDodik: Srbi sa Kosova treba da se bune ako za to ima osnova\nPredsednik Republike Srpske Milorad Dodik ocenio je da politika Albanaca prema Srbima na Kosovu i Metohiji nije u skladu sa onim što piše u briselskom sporazumu i naglasio da Srbi imaju pravo da na to reaguju.\nKomentarišući izjavu direktora Kancelarije Vlade Srbije za Kosovo i Metohiju Aleksandra Vulina da bi Srbi na Kosovu mogli da imaju svog Dodika i da je predsednik Srpske tamo sa pravom uvažen, Dodik je rekao da je za Srbe na Kosovu liderstvo veoma važno.\n„Svakako da je koordinisan i jedinstven nastup po svim važnim pitanjima potreban, kako među kosovskim Srbima, tako i kada je riječ o njihovom ukupnom odnosu sa Beogradom. Za Srbe na Kosovu veoma je važno liderstvo“, rekao je Dodik za list „Danas“.\nPredsednik Srpske je naglasio da opstrukcije Prištine ne treba da budu razlog da Srbi i Srbija odustanu od briselskog sporazuma i njegovog provođenja.\n„Mislim da ima ljudi na Kosovu koji su uložili svoj lični kredibilitet i komoditet i stavili se u službu svog naroda. Njih treba podržati“, smatra Dodik.\nPredsednik Srpske je ocenio da bi izlazak na izbore za kosovske Srbe bio prihvatljiviji, ukoliko bi Priština uložila napore da implementira briselski sporazum.\nDodik je napomenuo da ima korektne kontakte sa prvim potpredsednikom Vlade Srbije i liderom Srpske napredne stranke /SNS/ Aleksandrom Vučićem, te dodao da se ovih dana dogovaraju o ponovnom susretu u što skorije vreme.\n„Nas dvojica imamo korektne kontakte. Međutim, postoje spekulacije raznih analitičara i kvazianalitičara koji upućuju na nešto drugo. Za mene je ključno pitanje, a koliko razumem i za Vučića, dobra saradnja organa Republike Srpske i Srbije. Mislim da nemamo nikakve personalne probleme i da smo usmjereni ka saradnji. Veoma je dobra i intenzivna saradnja sa Beogradom i brzo ćemo obavestiti javnost o konkretnim stvarima“, naglasio je Dodik.\nDodik je rekao da nema nikakve prepreke da SNSD, čiji je lider, ostvari saradnju sa Vučićevim SNS-om. „Ranije je SNSD, u okviru Socijalističke internacionale, sarađivala sa partijama socijalističke i socijaldemokratske orijentacije. Pošto sada više nismo članica Internacionale, nema prepreka da sarađujemo sa strankama, bilo da su leve, desne ili centrističke“, poručio je Dodik.\nGovoreći o rekonstrukciji Vlade Srbije, Dodik je rekao da nije pratio detalje, ali da je to proces u kojem se Vladi uvek daje veća snaga.\n„U Srbiji podržavam sve što predstavlja legalan i legitiman proces“, rekao je Dodik i podsetio da je nedavno i u Republici Srpskoj izvršena rekonstrukcija Vlade.


Fabrici i Kuburović o Poglavlju 23\nVi ste ovde:Početna»Vesti»Fabrici i Kuburović o Poglavlju 23\nBy Jovan objavljeno\t 18/02/2019 Vesti\nMinistarka pravde Nela Kuburović i šef Delegacije EU u Srbiji ambasador Semo Fabriciji razgovarali su o aktivnostima koje je sprovelo Ministarstvo pravde u cilju ispunjenja mera definisanih u okviru Akcionog plana za Poglavlje 23, navodi se u saopštenju iz kabineta ministrake.\nMinistarka je ukazala da je otvorena javna rasprava za Nacrt zakona o sprečavanju korupcije, koji je usaglašen sa preporukama GREKO eksperta, a čijim će usvajanjem Srbije u potpunosti ispuniti jednu od preporuka ovog tela.\nKao najveći izazov trenutno, ministarka pravde je istakla rad na revidiranju Akcionog plana za Poglavlje 23. Ukazala je da je u toku dostavljanje komentara na prvi radni tekst revidiranog Akcionog plana od strane stručne javnosti i civilnog društva, nakon čega će se tekst sa tim komentarima proslediti Evropskoj komisiji na mišljenje.\nAmbasador Fabrici je pozdravio produženje roka za dostavu komentara i ukazao da je bitno da sve strane budu pozvane da učestvuju” navodi se u saopštenju.\nAmbasador Fabrici i ministarka Kuburović su razgovarali i o procesu usvajanja ustavnih amandmana u oblasti pravosuđa, koji će se po uverenju ministrake naći na dnevnom redu redovnog prolećnog zasedanja na dnevnom redu Narodne skupštine, saopšteno je iz kabineta ministrake Kuburović.


Članovi Saveta za obrazovanje i sport na današnjoj sednici, razmatrali su Predlog odluke o izmenama odluke o programu investicionih aktivnosti Janog preduzeća ”Sportski i poslovni centar Vojvodina” za 2017. godinu i Predlog rešenja o davanju saglasnosti na Odluku o izmenama Programa poslovanja Javnog preduzeća ”Sportski i poslovni centar Vojvodina” Novi Sad za 2017. godinu.\nIzmenama Programa, povećava se ukupna vrednost investicionih radova u 2017. godini za 7,5 miliona dinara koji obuhvata radove na investicionom održavanju cevnog razvoda u instalacionom kanalu i za 15,3 miliona dinara za radove na sanaciji elektroenergetskih instalacija Velike dvorane.\nPred Savetom se našao i Predlog odluke o izmenama i dopunama Odluke o obezbeđivanju prevoza učenika osnovne škole, prevoza, smeštaja i ishrane dece i učenika sa smetnjama u razvoju, prevoza dece radi pohađanja pripremnog predškolskog programa i učešća učenika na takmičenjima.\nIzmenama i dopunama ove Odluke pojednostavljuje se postupak ostvarivanja prava dece i učenika i preciziranje radnji u postupku ostvarivanja prava, kao i obezbeđivanje sredstava školama za organizovanje okružnih takmičenja i uređuje se obezbeđivanje prevoza učenika osnovne škole koji stanuju na udaljenosti većoj od četiri kilometra od sedišta osnovne škole čijem upisnom području pripada, u slučaju da javni prevoznik nema redovnu liniju na određenoj relaciji.\nPored navedenog, Predlogom odluke propisuje se da se ovom odlukom uređuje i način obezbeđivanje sredstava za organizovanje okružnog takmičenja, hrana za učenike, mentore i dežurne nastavnike, materijal potreban za takmičenje, ukoliko sredstva nisu obezbeđena na drugi način.\nVećinom glasova usvojeni predlozi su prosleđeni Skupštini Grada Novog Sada na dalje razmatranje.


FIBA odlučila: Zmajevi kvalifikacije završavaju u Rigi, Zmajice će plasman na EP tražiti u Orenburgu – Sport Centar FIBA odlučila: Zmajevi kvalifikacije završavaju u Rigi, Zmajice će plasman na EP tražiti u Orenburgu – Sport Centar\nMeđunarodna košarkaška federacija (FIBA) saopštila je danas u kojim gradovima će biti organizovani “baloni” za posljednja dva kola kvalifikacija za Evropsko prvenstvo.\nMuška reprezentacija BiH, koja je već osigurala učešće na Eurobasketu, kvalifikacije će zaključiti utakmicama protiv Grčke i Bugarske u februaru naredne godine, a za domaćina “balona” grupe H odabrana je Riga, glavni grad Latvije, još jedne reprezentacije koja se nalazi u ovoj skupini.\nŽenska košarkaška reprezentacija poslije četiri odigrane utakmice u kvalifikacijama za EP ima skor od tri pobjede i jednog poraza. Naše Zmajice će se u februaru sastati sa Švicarskom i Estonijom, a jedna pobjeda iz ova dva meča dovoljna je za plasman na Eurobasket. Domaćin “balona” grupe C bit će ruski Orenburg.\nBoard FIBA Europe je također odredio preostale domaćine za evropska prvenstva 2021. godine za mlađe kategorije. Podgorica je potvrđena kao mjesto održavanja FIBA U20 Evropskog prvenstva – Divizija A, mađarski Šopron će biti domaćin FIBA U20 Evropskog prvenstva za žene – Divizija A, dok će se FIBA U20 Evropsko prvenstvo za žene – Divizija B održati u Skoplju.\nKošarkaški savez BiH će biti domaćin FIBA U16 Evropskog prvenstva za žene – Divizija B koje će se održati u Sarajevu u periodu od 5. do 14. avgusta 2021. godine.


Odluku o davanju saglasnosti za izdavanje garancije Vlada RS je donijela na sjednici prošle sedmice, a u njoj je navedeno da Srpska bezuslovno garantuje pravovremeno plaćanje svih obaveza prema ugovoru koji će Olimpijski centar zaključiti sa NLB bankom i Komercijalnom bankom Banjaluka.\nOC se zadužuje na deset godina sa uključenim grejs periodom od dvije godine.\n„Namjena kreditnog zaduženja je izgradnja nove desetosjedne kabinske žičare (gondole) u Ski centru „Jahorina“. Dužnik i korisnik po kreditu je OC „Jahorina“, a u slučaju dospjelog i neplaćenog anuiteta prema poslovnim bankama Republika Srpska će iz budžeta platiti sve dospjele i neplaćene anuitete“, navodi se u odluci.\nIzgradnja ove gondole ukupno će koštati 16 miliona KM, a osim kredita, OC planira da se zaduži i putem obveznica i to u iznosu od sedam miliona KM.\nSkupština ackionara Olimpijskog centra nedavno je prihvatila prijedlog odluke o emisiji obveznica vrijednoj sedam miliona KM.\nProtiv odluke je glasalo Društvo za upravljanje investicionim fondovima „Managament solutions“ ispred „VIB fonda“ uz obrazloženje da nisu sigurni u opravdanost emisije s obzirom na to da OC „Jahorina“ raspolaže sa 5,98 miliona KM od prodaje hotela „Bistrica“ i sa 3,5 miliona KM od prodaje devastiranog hotela „Jahorina“, a da nisu sigurni da će se obaveze po osnovu obveznica redovno izmirivati što je bio slučaj i u prethodnom periodu.\n„OC „Jahorina“ do sada je imao dvije emisije obveznica. Kompletnu prvu emisiju kupila je Investiciono – razvojna banka (IRB) RS, a s obzirom na to da OC nije izmirivao obaveze, banka je podnijela tužbu i dobila pravosnažnu presudu. IRB je taj dug pretvorila u kapital i postala vlasnik 90,6 odsto akcija OC , a krajem 2017. ponovo je kupila obveznice OC u iznosu od 10,3 miliona KM“, naveo je ovaj akcionar na Skupštini akcionara Olimpijskog centra.\nGarancije Republike Srpske su, od kako je Vlada Republike Srpske za to preuzela nadležnosti Narodne skupštine, porasle za 67 odsto, odnosno sa 400 na 670 miliona KM. Samo u prošloj godini Vlada RS je izdala garancije u vrijednosti od 270 miliona KM, o čemu smo pisali u tekstu Za godinu Vlada RS izdala 270 miliona KM garancija!\nTagovi: garancijagondolaizborizdvajamojahorinavaznovlada rszaduzenje


Početna tačka bi ovde mogli biti rezultati Euro NCAP (European New Car Assessment Programme) testiranja kome su, srećom, bili podvrgnuti i jedan i drugi automobil, pri čemu KIA za nijansu prednjači. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju mali porodični automobil, što u principu znači neku osrednju poziciju kada je u pitanju bezbednost, ali nam to ne pomaže preterano da se odlučimo za jedno od njih. Nasuprot tome, kada je u pitanju težina vozila čiji uticaj nije zanemarljiv, nemački automobil nudi popriličnu razliku od 11% više metala.\nAudi je svakako agilniji automobil i dostiže 100km/h za 2.5 sekundi manje od svog konkurenta. Pritom ubrzava sve do 203 kilometara na čas, 18km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 5.8 litara goriva na 100 kilometara (49 milja po galonu), u kombinovanom režimu vožnje.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. U konkretnom slučaju izgleda da oba automobila pružaju približno jednak nivo zaštite putnika, pa to svakako neće moći da odluči pobednika. Ipak, nešto što bi moglo je osećaj u vožnji, jer Audi pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, između više od 12.000 različitih, koliko naša baza trenutno sadrži.


4. februar 2022. godine\nGrupa članova američkog Kongresa pisala je predsedniku SAD Džozefu Bajdenu zatraživši dalje unapređenje saradnje i partnerstva sa Srbijom.\nAmbasador Srbije u SAD Marko Đurić je, zahvaljujući potpisnicima pisma, poručio da će Ambasada Srbije u Vašingtonu nastaviti da sa dodatnim elanom svakodnevno radi sa predstavnicima američkog Kongresa i Vlade.\nU pismu, koje je ambasador Đurić objavio na Tviteru, podseća se na dugu istoriju odnosa i savezništva Srbije i SAD, ali i navode politički i ekonomski uspesi savremene Srbije.\n"Srbija i SAD dele dugu istoriju savezništva i partnerstva. Jubilej 140 godina diplomatskih odnosa jeste međaš sa kojeg možemo da razmišljamo o prošlosti, ali, što je još važnije, tačka sa koje sagledavamo budućnost u kojoj Srbija i SAD pronalaze načine da prodube veze", navodi se u pismu.\nPismo predsedniku Bajdenu potpisalo je dvoje kopredsedavajućih srpskog kokusa i još 14 članova Kongresa SAD.


Miladin Stanić: Iz kojih sredstava će ići naknada za nezaposlene porodilje? - Impuls\nObjavljeno: Nedjelja, 10 Septembar 2017 11:30\nOn tvrdi da Vlada nije u stanju da redovno isplaćuje već postojeće obaveze iz budžeta koje se tiču prava iz socijalnog i zdravstvenog osiguranja, kao ni subvencionisanja kredita za stambeno zbrinjavanje mladih bračnih parova\nBANJALUKA – Poslanik SDS-a u Narodnoj skupštini Republike Srpske Miladin Stanić upitao je premijera Republike Srpske Željku Cvijanović iz kojih sredstava će Vlada isplaćivati naknadu za nezaposlene porodilje.\nPrema njegovim riječima, zabilježeno je da je isplata prava iz socijalnog osiguranja u nekim jedinicima lokalne samouprave kasnila i do 19 mjeseci, a prosječno kašnjenje isplate je šest mjeseci, ističući da je ovo kašnjenje neprihvatljivo s obzirom na težak materijalni status lica koja koriste prava iz socijalnog osiguranja. Stanić je rekao da su dospjele obaveze Javnog fonda za dječiju zaštitu Republike Srpske zaključno sa 2016. iznosile 8.171.782 KM.\nKomentarišući najavu premijera Srpske da će Vlada od naredne godine uvesti naknade za nezaposlene porodilje u visini minimalne plate, Stanić je mišljenja da je to predizborni trik iz kuhinje SNSD-a. Iz Vlade je juče pojašnjeno da će sve nezaposlene porodilje od naredne godine primati mjesečnu naknadu u visini od 405 KM u trajanju od 12, odnosno 18 mjeseci za treće dijete.


The Cleaning Lady (2018) ~ Horor i SF Filmovi - Opis i radnja filma\nTuesday, July 9, 2019 Horror No comments\nUloge: Alexis Kendra, Stelio Savante, Rachel Alig\nViše o filmu: https://www.imdb.com/title/tt7044076/\nPogledajte još: The Cable Guy (1996)\nKanađanin Jon Knautz je nakon nekoliko zapaženih filmova (Jack Brooks: Monster Slayer, The Shrine, Girlhouse) snimio 10-minutni The Cleaning Lady, a dve godine nakon toga i celovečernji, sa skoro istom ali istumbanom i proširenom glumačkom postavom. U pitanju je triler horor film o opsesiji jedne za ceo život obeležene spremačice prema prelepoj gazdarici čiji stan svakodnevno čisti. Tema filma svakako nije nova i originalna ali je uvek dobrodošla, pogotovo ukoliko ima jezivih momenata...\nGazdarica stana je Alice, mlada, lepa, plavokosa i uspešna žena, trenutno ljubavnica jednom dominantnom, uspešnom i oženjenom muškarcu koji „samo što se nije razveo”. Alice je svesna da dotični nikada neće napustiti svoju suprugu pa pokušava da raskine vezu, čak odlazeći na skupove ljudi koji imaju ili su imali neka slična iskustva (znate ono kada svi sednu u krug i uzajamno se ispovedaju). Tokom svojih pokušaja raskida, uglavnom bezuspešnih, Alice angažuje firmu za čišćenje svog luksuznog stana a ovi joj šalju izvesnu Shelly, stidljivu, nežnu ali vrednu devojku koja malo šta progovara. Ono što je ipak najuočljivije na devojci su ožiljci kojima je prekriveno njeno kompletno lice i vrat. Naime, Shelly je žrtva nekakvog davnog požara a ožiljci su doprineli da bude trajno obeležena, povučena, iskompleksirana, nekomunikativna i da uglavnom izbegava ljude i svetlost dana. Alice se nakon nekog vremena sažaljeva na devojku pa joj zbog toga, ali i zbog sticaja okolnosti, nudi prijateljstvo što ova iznenađena prihvata.\nIako se u tom trenutku postupak Alice čini kao dobro delo koje bi svako od nas učinio, jer gledaoci osećaju empatiju prema unakaženoj čistačici, ispostavlja se da je taj potez ključni po sudbinu plavuše jer nakon prijateljstva sa Shelly više ništa neće biti isto. Taman kada film uplovi u mirnu luku i gledaoci odahnu osećajući satisfakciju stiže prvi od preokreta i potpuno menja dalji tok radnje. Kao novouspostavljene prijateljice Alice i Shelly se međusobno ispovedaju, prva govori o svojoj ljubavnoj aferi sa oženjenim čovekom i pokušajima raskida a druga o tome kakvo je traumatično detinjstvo imala i kako je zaradila jezive ožiljke na licu. Prva ispovest dovodi do toga da Shelly želi da pomogne svojoj novoj a možda i jedinoj prijateljici u životu ali metodi kojima se služi ova devojka su najblaže rečeno diskutabilni, nedozvoljeni i bizarni. Iz druge ispovesti saznajemo sve o Shellynom detinjstvu pa delimično možemo skapirati zbog čega se tako ponaša a ti kadrovi osim odgovora na pitanja donose i određen broj uznemirujućih scena.\nFlashback sekvence su dobre i odlično odglumljene, kako od strane majke tako i od strane male Shelly, možda im tek nedostaje neki retro filter kako bi i vizuelno delovale poput prologa, međutim, mnogim gledaocima ova vizuelna zamerka neće biti uočljiva jer će biti zgroženi neeksplicitnim ali skoro pa prisutnim scenama pedofilije i zlostavljanja dece. Autor se kod ovih kadrova zaustavio bukvalno u poslednjem trenutku a zatim nam dao odgovor i na pitanje za koga se to u uvodu filma sprema smuti od blendiranih pacova... Film, koji je inače sporije radnje, tek povremeno nagrađuje gledaoca brutalnostima ali kada se one dese veoma su efektne (scena sa međunožjem deluje izuzetno bolno, naprimer). Završnica donosi torture porn elemente, totalno ogoljavanje likova te očekivano otvoreni završetak, čisto da The Cleaning Lady bude u korak sa modernim horor tendencijama. Nisu mi se svideli neki delovi završetka i sudbine pojedinih likova jer film tu nije potpuno pravedan: neki pozitivni likovi stradaju dok oni krivi ne, što jeste životna situacija ali gledaocu ne pruža satisfakciju.\nVerujem da za neke vizuelne elemente ovde nije ni bilo mogućnosti jer je film sasvim očigledno nižebudžetni, dakle snimljen je uz ograničena finansijska sredstva. To se srećom ne primećuje na Shellynoj masci, što je primarni specijalni efekat filma, jer njene opekotine deluju uverljivo i jezivo, pogotovo kada su potpomognute njenom neurednom i prljavom pojavom te karakterističnim pogledom i zaglušujućim ćutanjem. Njena pojava je najjači adut filma jer se gledaoci konstantno kolebaju između zgražavanja i simpatije prema njoj, međutim, verujem da njen poslodavac ne bi: najveća prepreka za prihvatanje ovog filma kao realnog je upravo devojka poput ove koja radi na radnom mestu poput njenog. Naravno da invalidi imaju prioritet kod zapošljavanja na neke pozicije, i naravno da tako treba da bude, ali sumnjam da bi jedna firma za čišćenje privatnih stanova unajmila devojku koja je na ovaj način obeležena, i to ne samo fizički, plus neuredna i čudnog ponašanja. Naprosto, sumnjam da bi je neko takvu pustio u svoj stan čime bi automatski na gubitku i lošoj reputaciji bila i agencija za koju radi. Verujem da bi mogla da radi u nekoj kancelariji, skladišu ili kanalizaciji ali u luksuznim stanovima ili hotelima ne.\nThe Cleaning Lady je svakako vredan gledanja iako njegova radnja nije originalna i iako ćete u njemu prepoznati mnoge detalje sličnih ostvarenja, od Psycho pa naovamo. Sporo odvijanje radnje u prvoj polovini filma nije teret ovom ostvarenju prvenstveno jer je glumačka postava pogođena a nakon nekoliko manjih i većih preokreta, te gnusnih flashbackova u završnici vidimo i neke brutalne scene.\n+ Rachel Alig u ulozi čistačice Shelly\n+ nekoliko nelagodnih i gnusnih scena\n+ nekoliko manjih ili većih preokreta\n— sudbine nekih likova nisu logične\n— teško se uživeti u realnost filma


Transplantacija matičnih ćelija tretman nade za multiplu sklerozu - Hello! magazin\nRezultati međunarodnog ispitivanja pokazuju da ta transplantacija može da zaustavi bolest i ublaži simptome, prenosi danas Bi-Bi-Si (BBC). Procedura se sastoji u tome da se uništi imuni sistem pacijenta pomoću lekova za rak i sistem se zatim ponovo podigne pomoću transplantacije matičnih ćelija.\nPrivremeni rezultati objavljeni su na godišnjem sastanku Evropskog društva za transplantaciju kostiju i koštane srži u Lisabonu. U ispitivanju su pacijenti dobijali ili terapiju lekovima ili transplantaciju matičnih ćelija terapijom HSCT.\nPacijenti u grupi koja je primala transplantirane matične ćelije primetili su smanjenje onesposobljenja, dok su se simptomi pogoršali u drugoj grupi. Posle godinu dana zabeležen je samo jedan slučaj vraćanja bolesti u grupi koja je tretirana matičnim ćelijama u poredjenju sa 39 iz druge grupe koja je primala lekove.\nPosle praćenja pacijenata u proseku tri godine, transplantacija nije uspela kod tri od 52 pacijenta (šest odsto), u poredjenju sa 30 od 50 pacijenata (60 odsto) iz kontrolne grupe koja je tretirana lekovima, prenosi BBC.\n– Neurološka zajednica bila je skeptična oko ove terapije, ali ovi rezultati će to promeniti – rekao je Bert.\nU tretmanu se koristi hemoterapija da se uništi oštećeni imuni sistem i zatim se matične ćelije uzete iz krvi i koštane srži pacijenta ponovo ubacuju. Ove ćelije nisu pogođene multipla sklerozom i one ponovo i zgrade imuni sistem pacijenta.\nLekari ukazuju da ovaj tretman ne odgovara svim pacijentima sa multiplom sklerozom i da proces može da bude težak, uključujući hemoterapiju i nekoliko nedelja izolacije u bolnicama.\nDoktorka Suzana Kolhilhas rekla je da će transplantacija matičnim ćelijama HSCT uskoro biti priznata kao ustanovljen tretman u Engleskoj i da će tada prioritet biti da se osigura da pacijenti kojima to može da pomogne dobiju tu terapiju.\nMultiple skleroza, Zdravlje


Najbogatiji Čeh kupio bugarsku medijsku grupu Nova – The PRESTIGE\nAkvizicije 20.02.2018. nova tv, Petr Kelner\nŠvedska kompanija Modern Times prodala je radiodifuznu grupu Nova češkoj finansijskoj PPF grupaciji, saopštile su obije strane\nGrupacijom PPF upravlja milijarder Petr Kelner, ujedno i najbogatiji Čeh, prema Forbsu. PPF je specijalizovana za bankarske i finansijske usluge, ali i za telekomunikacije, nekretnine i birokratiju. Posluju na mnogim evropskim i tržištima širom svijeta. Imovina ove kompanije procijenjena je na 35 milijardi evra.\nAko Kelner kupi Telenor u Bugarskoj, koja je trenutno jedini mobilni operater koji ne nudi TV i medijske usluge, velike su mogućnosti da postane kombinacija dvije vrste poslovanja za proširenje na medijskom i tržištu telekomunikacija.\nModern Times grupa (MTG) prodala je 95 odsto svojih akcija u bugarskoj medijskoj grupi, a PPF je dobio preostalih 5 odsto akcija od Istočnoevropskog medijskog holdinga, saopštila je češka grupa. Ukupna vrijednost transakcije je 185 miliona evra, što je znatno ispod cijene za koju je MTG kupio Nova TV 2008. godine.\nŠvedska kompanija je za kablovski kanal New %2B platila 620 miliona evra, a za magazin Eva 80 odsto, u vlasništvu grčke Antena grupe.\nNova je najveća medijska grupa u Bugarskoj i sastoji se od sedam televizijskih kanala i 19 onlajn kompanija, što je zajedno ostvarilo prihode od 100 miliona evra za 2017. i 19,7 miliona evra u operativnom dobitku za Novu u 2017.


Jovičić – Da opravdamo očekivanja – CZBG portal\nJovičić – Da opravdamo očekivanja\nsreda 12.07.2017\tNema komentara na Jovičić – Da opravdamo očekivanja\nEkipa Crvene zvezde kreće put Pavlodara, na prvi meč drugog kola kvalifikacija za Ligu Evrope. Zvezdin novajlija Branko Jovičić istakao je da se nada debiju u crveno-belom dresu i da će dati sve od sebe da ne izneveri očekivanja navijača.\n— Dug put je pred nama, vremenska razlika nam ne ide na ruku, ali na to ne možemo da utičemo. Očekuje nas teška utakmica, već pet dana, koliko sam sa ekipom, radimo naporno i spremamo se. Analizirali smo protivnika dobro, jako su disciplinovani. Svakako očekujem dobru utakmicu u Pavlodaru — rekao je Jovičić.\nMeč u Pavlodaru se igra na terenu sa veštačkom podlogom.\n— Ima mnogo razlike u odnosu na teren na naš teren na kojem smo trenirali, ali revanš se igra na prirodnoj podlozi. Ne želimo to da uzimamo kao olakšavajuću okolnost. Atmosfera u ekipi je odlična, saigrači su me lepo prihvatili, svi momci su izuzetno kvalitetni fudbaleri i ljudi.\nZvezdin vezni fudbaler zna kolika su očekivanja pred njegov debi u crveno-belom dresu.\n— Znam da su očekivanja velika, rekao sam i kada sam dolazio da sam spreman i da ću dati sve od sebe da opravdam očekivanja. Znam koliko je Zvezda veliki klub i šta se od svih nas očekuje — poručio je Jovičić.\nDa li ste za to da Nebojša Čović ostane predsednik KK Crvena zvezda?\nMarian Bury: “Nikada neću zaborviti Zvezdu”\nDonosimo vam još jedan intervju iz novije istorije…


KK Olimpija Milano Archives - Balkan Sport\nZvezda slabo protiv Olimpije\nU 24. kolu Evrolige, ekipa Crvene zvezde dočekala je košarkaše Olimpije Milana u hali "Aleksandar Nikolić". Olimpija je savladala crveno-bele rezultatom 57:63. Uprkos katastrofalnom učinku na samom startu meča, Olimpija…\nU toku je meč između ekipa Crvene zvezde i Olimpije Milana koji se igra u hali "Aleksandar Nikolić". Košarkaši obe ekipe uspeli su večeraš nešto što se do sada nije…\nFoto: screenshot/youtube.com/Marko Marković\nLIVE: Crvena zvezda – Olimpija Milano\nNa našem sajtu možete pratiti uživo prenos meča Evrolige između Crvene zvezde i Olimpije iz Milana.\nSvuda prođi, kući dođi. Izreka koja bi možda najbolje opisala aktuelne aktivnosti KK Crvena Zvezda. Posle tri gostovanja za nedelju dana, na dva koloseka, Košarkaši Zvezde su konačno u svom…